realme Bakal Lancarkan Peranti Baharu Dikenali realme Q3 pada 22 April??

Menurut Naib Presiden Realme China, Xu Qi Chase mendedahkan bahwa realme bakal melancarkan peranti baharu yang dikenali sebagai siri realme Q3 yang bakal dilancarkan pada 22 April ini?

Menariknya mengenai rekaan peranti ini, ia hadir dengan tagline Dare To Leap yang boleh menyala di dalam gelap.

Logo yang menyala ini memperlihatkan warna kuning yang diinsiprasikan oleh fireflies.

Sejauh manakah kebenaranya perlu kita nantikan ketika ia dilancarkan kelak!!


Usahawan Kecil Kini Boleh Guna Terminal Mudah Alih Digi Untuk Terima Bayaran Kad

Digi hari ini memperkenalkan terminal bayaran mudah alih kepada para usahawan di seluruh Malaysia. Ia merupakan alat yang akan membantu para peniaga dalam menguruskan proses transaksi dengan lebih mudah dan cepat. Perkhidmatan berasaskan tanpa tunai kini dilihat sebagai jalan alternatif selain daripada menggunakan wang kertas.

Melaluinya, peranti mudah alih ini tidak memerlukan sebarang sambungan rangkaian sebaliknya hanya menggunakan kad SIM. Oleh itu, usahawan diberikan ketenangan minda dalam menjual produk di mana sahaja selagi liputan Digi diterima. Pembayaran tanpa tunai melalui teminal mudah alih ini menerima kad debit dan kad kredit. Terminal ini tidak memerlukan sambungan Bluetooth, jadi ia mampu memberikan jangka hayat bateri yang lebih lama.

Buat masa ini, Digi hanya berkolaberasi dengan CIMB, untuk bank-bank yang lain ia masih didalam perancangan.

Digi telah dinobatkan oleh SKMM sebagai syarikat telekomunikasi terbesar di Malaysia dengan jumlah pengguna yang ramai. Selain itu, liputan terpantas Digi juga meliputi 87% populasi di 300 bandar termasuk pekan-pekan utama.

Maklumat lanjut mengenai produk, anda boleh layari Digi Bisnes hari ini.


Ketahui Ranking Baik Pulih Smartphone Tahun 2016

Semalam kami ada kongsikan artikel berkenaan Apple AirPods yang hampir mustahil dibaik pulih. Skor baik pulih yang diberikan iFixIt merupakan tanda aras dan rujukan terbaik yang ada di Internet bagi mengetahui sama ada sesebuah peranti itu mudah dibaiki atau pun tidak. iFixIt setakat ini telah melakukan ulasan baik pulih bagi hampir kesemua peranti pintar yang dikeluarkan pengeluar utama. Menghampiri penghujung tahun 2016, iFixIt mengeluarkan ranking baik pulih bagi peranti sepanjang tahun 2016, mari kita lihat.

LG G5 merupakan peranti yang paling mudah dibaik pulih pada tahun ini dengan skor 8/10. Konsep modular yang diterapkan pada smartphone ini banyak membantu juruteknik dan pemilik peranti untuk melakukan proses baik pulih. Bateri dan komponen dalaman dapat diakses dengan mudah untuk melakukan pemeriksaan.

Samsung Galaxy S7 Edge merupakan smartphone paling sukar dibaik pulih kerana ia dibina menggunakan panel gelas yang memerlukan pengendalian yang sangat cermat. Selain itu gam yang digunakan dalam pembinaan peranti ini menyukarkan lagi proses peleraian peranti.

Mari kita lihat skor-skor bagi beberapa buah peranti utama tahun 2016.


Barisan Peranti Bajet Baharu Neffos Diperkenalkan – C9, C9A & C7A

Seiring dengan pelancaran Neffos X9, seperti biasa TP-Link turut membawa tiga lagi model bajet terdiri daripada Neffos C9, C9A dan C7A.

Neffos C9/C9A masing-masing hadir dengan skrin 5.99 inci dan 5.45 inci, kedua-duanya menyokong paparan FullView seperti X9.

Pembinaan kamera utama 13MP dengan LED flash disediakan pada kedua-duanya, manakala kamera hadapan berbeza di mana C9 menyediakan 8MP dan C9A hanya 5MP tetapi di bawah sistem Softlight Camera mampu memberi hasil penggambaran sama ada malam atau swafoto yang cantik.

Dikuasakan dengan pemproses MTK6739WW Quad-core, 2GB RAM dan 16GB ROM, kapasiti bateri C9 adalah 3840mAh, manakala C9A lebih kecil iaitu 3020mAh.

Sementara Neffos C7A pula antara yang paling murah dengan spesifikasi kelas permulaan, seperti skrin 5.0 inci, 8MP kamera utama dan 5MP kamera hadapan, 2GB RAM dan 16GB ROM, Dual SIM serta bateri 2330mAh, semua ini dioperasikan di bawah Android 8.1.

C9 berharga RM479 dan bermula dijual pada akhir bulan Ogos 2018, sementara C9A boleh dibeli dengan harga RM429 mulai sekarang. Terdapat dua pilihan warna iaitu Cloudy Gray dan Moonlight Silver. Bagi C7A pula hanya warna Gray sahaja, tawaran harga pula RM359.


Rasmi! Apple Melancarkan iPhone 8 Dan iPhone 8 Plus

Apple hari ini menamatkan penantian peminat setia mereka dengan memperkenalkan beberapa produk baru. Selepas 10 tahun berada di dalam industri pengeluaran telefon pintar, kini iPhone 8 dan iPhone 8 Plus dilancarkan secara rasmi. Apple tidak mahu menggunakan nama ‘7s’ kerana kedua-dua model ini telah menerima banyak perubahan.

iPhone 8 dan iPhone 8 Plus didatangkan bersama cip pemproses A11 Bionic enam-teras dan sensor kamera terbaru. Saiz skrin masih lagi mengekalkan paparan 4.7 inci dan 5.5 inci yang menggunakan Retina HD dengan resolusi yang sama seperti iPhone 7 dan iPhone 7 Plus. Ini termasuk ciri-ciri seperti 3D Touch, Cinema Wide Color Gamut, dan True Tone. Peranti ini direka menggunakan gabungan bingkai aluminium siri 7000 dan panel gelas yang tahan lasak, selain mendapat sokongan kalis air.

Apple juga telah meletakkan unit kamera 12 Megapiksel terbaru di kedua-dua model. Dengan adanya cip berkuasa A11 Bionic, pemprosesan gambar kini lebih pantas dalam persekitaran gelap, lebih tajam, lebih jelas, dan paling penting mampu merakam video berkualiti 4K-60fps dan 1080p-240fps.

Kamera utama 12 Megapiksel di iPhone 8 dan iPhone 8 Plus hadir bersama aperture f/1.8, sementara pada model Plus ia telah dimuatkan satu lagi sensor 12 Megapiksel dengan aperture f/2.8 untuk tujuan telefoto.

Fungsi telefoto pada iPhone 8 Plus kini menerima ciri terbaru yang dipanggil Potrait Lighthing. Ciri ini akan memasukkan efek yang bersesuaian dengan wajah anda semasa atau selepas gambar potret diambil.

Seperti kebiasaan, setiap tahun Apple akan membawa cip terbaru dalam barisan iPhone. Tahun ini, Apple menggantikan cip empat-teras A10 Fusion kepada cip enam-teras pertama keluaran Apple iaitu A11 Bionic, ia dikatakan bertindak 25% lebih pantas dan 70% lebih efisyen.

Manakala, GPU keluaran Apple ini pula menjanjikan prestasi 30% lebih laju berbanding GPU pada A10 Fusion. Waktu pengecasan kini tidak lagi mengjengkelkan, kerana iPhone 8 dan iPhone 8 Plus kini menyokong pengecasan pantas.

Apple iPhone 8 dan iPhone 8 Plus yang didatangkan dengan pilihan warna Silver, Space Gray, dan Gold akan dijual bermula 22 September depan dalam dua varian iaitu 64GB dan 256GB.

Harganya pula bermula dari USD699 (RM2,941) sementara model Plus dari USD799 (RM3,361). Bagaimanapun, harga dan tarikh untuk pasaran Malaysia masih lagi belum diketahui.


InComm Japan Meluaskan Keupayaan Pembayaran QR dan Kod Bar

Lima jenama pembayaran QR/kod bar baru ditambah ke rangkaian pembayaran InComm yang telah sedia luas

TOKYO dan ATLANTA, 2 Oktober 2020 /PRNewswire/ — InComm, sebuah syarikat teknologi pembayaran terkemuka, mengumumkan hari ini bahawa ia telah bekerjasama dengan lima pemproses pembayaran QR dan kod bar luar negara untuk memudahkan penerimaan teknologi mereka di perniagaan di seluruh Jepun. Pemproses tersebut merangkumi AlipayHK dan UnionPay QR code, yang popular di China, EZ-Link Wallet dan Kakao Pay dari Korea, dan Touch’n Go eWallet dari Malaysia.

InComm Japan menyediakan pembayaran QR/kod bar di titik jualan menerusi sambungan di lebih 50,000 kedai di Jepun, termasuk kedai mudah beli utama, kedai ubat, kedai elektronik, gedung membeli-belah dan pasar raya. InComm mempunyai rangkaian rakan kongsi luar negara yang mantap seperti Alipay dan jenama domestik seperti au PAY, d payment® dan PayPay. Dengan kemasukan jenama-jenama ini, InComm kini menawarkan sejumlah 22 rakan kongsi pembayaran, termasuk 12 jenama dari Jepun dan 10 jenama luar negara. InComm Japan bukan sahaja mewujudkan ketersambungan, malah turut menyediakan sokongan operasi sehenti seperti integrasi, kempen jualan dan pemasaran serta sokongan pelanggan kepada pedagang.

“Pandemik ini telah membawa kesan yang buruk kepada industri pelancongan tetapi kita sedang bersiap sedia untuk pemulihan pada masa hadapan,” kata Takumaro Arai, Naib Presiden Kanan dan Pengurus Besar InComm Japan. “Kami membantu rakan kongsi runcit kami bersiap sedia untuk mengendalikan pembayaran pilihan pelanggan mereka dengan bekerjasama dengan perkhidmatan baru yang kian meningkat popular di rantau kita.”

Kerjasama ini selari dengan komitmen kerajaan Jepun untuk meningkatkan jumlah pembayaran bebas tunai dengan menggalakkan pertumbuhan dalam industri teknologi kewangan. InComm memainkan peranan penting dalam senario ini dengan membantu menghubungkan platform pembayaran dengan rangkaian runcitnya yang kian berkembang.

Mengenai InComm Japan InComm Japan merupakan anak syarikat InComm, sebuah teknologi pembayaran terkemuka yang beribu pejabat di Atlanta, Georgia, Amerika Syarikat. InComm memegang 386 paten global dan merupakan pereka baru dalam teknologi pengaktifan titik jualan dan prabayar. Di Jepun, syarikat ini menyediakan perkhidmatan di 65,000 lokasi runcit yang terdiri daripada kedai mudah beli, kedai ubat, perkakasan rumah dan kedai diskaun, hingga kepada peruncit besar-besaran, pasar raya dan peruncit lain. InComm Japan kini sedang meluaskan keupayaan pembayarannya untuk menyediakan perkhidmatan yang lebih baik kepada rakan kongsinya menerusi penyelarasan pelbagai pengendali pembayaran domestik dan asing. Fokus syarikat ini ke arah memperkemas pembayaran QR dan kod bar bagi integrasi titik jualan bermula pada tahun 2017 menerusi pemerolehan bersasar aset sistem dan teknologi pembayaran QR dan kod bar.

Mengenai InComm InComm mencipta pengalaman perdagangan yang lancar dan bernilai dengan mencipta lebih nilai dalam setiap transaksi menerusi teknologi pembayaran yang inovatif. Produk dan perkhidmatan InComm yang unik – yang merangkumi pusat beli-belah kad hadiah hingga kepada platform pembayaran yang dipertingkat – menghubungkan syarikat-syarikat daripada pelbagai jenis industri termasuk runcit, penjagaan kesihatan, tol & transit, insentif dan perkhidmatan kewangan  kepada pangkalan pelanggan yang sentiasa berkembang. InComm merupakan pelopor industri pembayaran yang beroperasi dari ibu pejabatnya di Atlanta, GA, serta memiliki lebih daripada 25 tahun pengalaman, lebih 500,000 titik pengedaran, 386 paten global dan kewujudan di lebih daripada 30 negara. Ketahui lebih lanjut di www.InComm.com.

Hubungan Media:

Nilce Piccinini Sr. Pengurus KomunikasiInComm404-935-0377 npiccinini@incomm.com

Anthony Popiel Dalton Agency404-876-1309apopiel@daltonagency.com

Logo – https://ering.com.my/wp-content/uploads/2020/10/incomm-japan-meluaskan-keupayaan-pembayaran-qr-dan-kod-bar.jpg

Keywords: Computer/Electronics Electronic Commerce Retail Licensing/marketing agreements

Source: PRNEWSWIRE


Huawei Mate 20 X Ditawarkan Pada Harga RM3,199?!

Umum mengetahui, Huawei telah memperkenalkan Huawei Mate 20 dan Mate 20 Pro untuk pasaran tempatan dengan tawaran harga RM2,799 dan RM3,599. Namun begitu Huawei Mate 20 X yang sama-sama dilancarkan di London masih belum mempunyai harga dan khabarnya akan diperkenalkan pada bulan November ini.

Melalui kedai atas talian Huawei, nampaknya syarikat ini telah meletakkan tawaran harga bagi telefon pintar ini iaitu RM3,199 dengan kombinasi memori 6GB RAM + 128GB, malah Huawei juga memberitahu stoknya juga terhad. Tetapi kami tidak dapat klik untuk membeli peranti ini, mungkin ia akan diperkenalkan tidak lama lagi.

Huawei Mate 20 X adalah sebuah phablet yang memfokuskan untuk pengguna gaming. Ia hadir dengan paparan skrin 7.2-inci OLED yang dikuasakan bersama pemproses Kirin 980. Dari segi peggambaran pula, Mate 20 X dilengkapi sokongan tri-kamera 40MP + 20MP + 8MP serta bateri berkapasiti 5000mAh.

Baca juga:


Nokia 2 Berharga RM429 – Peranti Dengan Bateri Tahan Sehingga 2 Hari

Pada November tahun lepas, HMD global telah melancarkan peranti kelas permulaan mereka iaitu Nokia 2. Hari ini, ia telah dibawa ke pasaran Malaysia dengan menampilkan bateri berkapasiti besar. Menurut HMD, peranti ini mampu memberikan penggunaan bateri sehingga 2 hari dengan sekali pengecasan.

Agak kecil jumlah peranti di pasaran yang membekalkan bateri yang besar, dengan Nokia 2 ia menyediakan bateri berkapasiti 4,100mAh malah, dipadankan bersama rekaan badan yang ergonomik serta warna dua tona yang menarik.

Nokia 2 digabungkan dengan cip pemproses Qualcomm Snapdragon. Paparan menyediakan skrin bersaiz 5-inci LCD HD dengan sistem operasi Android Nougat – disahkan menerima Android 8.0 Oreo tidak lama lagi.

Pada jabatan kamera, ia menempatkan sebuah lensa 8 Megapiksel pada panel belakang manakala 5 Megapiksel untuk kamera swafoto. Jika jumlah gambar melebihi kapasiti memori yang disediakan, pengguna boleh menambah kad microSD.

Nokia 2 terdapat dalam pilihan warna Pewter/White, Pewter/Black, dan Cooper/Black dengan harga RM429 seunit. Nokia 2 boleh didapati di kebanyakan penjual sah seluruh Malaysia.


Reviu Eksklusif: Nokia 7 Plus, Tiga Lensa Kamera Sokong Sensor ZEISS

HARGA: RM1,600

Penawaran pelbagai jenama dan model peranti Android di pasaran sememangnya sangat baik kerana ia memberikan lebih banyak pilihan kepada pengguna, tetapi dalam masa yang sama ia juga sebenarnya boleh membuatkan ramai daripada anda yang pening kepala untuk memilih peranti mana yang terbaik dengan bajet harga yang ada.

Baca Juga: Pandang Pertama: Nokia 7 Plus

Jadi sekiranya anda sedang mencari peranti Android untuk dibeli atau bercadang untuk memiliki Nokia 7 Plus, kami akan berkongsi dengan anda apakah keistimewaan telefon pintar ini yang perlu anda tahu…

Salah satu kelebihan Nokia 7 Plus adalah sokongan antaramukanya yang mengekalkan antaramuka asal Android 8.1 Oreo. Malah ia juga tidak didatangkan dengan bloatware atau aplikasi pra-pasang yang tidak akan digunakan oleh pengguna.

Apa yang pasti persembahan antaramuka asal ini sememangnya menjanjikan pengalaman penggunaan yang lebih baik dan tidak cukup dengan itu, Nokia 7 Plus juga turut menyokong fungsi Always-On-Display (AOD) yang akan memaparkan peratus bateri, masa, tarikh dan juga notifikasi.

Telefon pintar ini mungkin tidak memiliki rekaan skrin tanpa bezel sebagaimana sesetengah peranti flagship yang terdapat di pasaran, tetapi ia tidaklah begitu mengecewakan kerana ia masih mengikuti trend semasa dengan sokongan dwi lensa beresolusi 12MP + 13MP bersama dual LED flash. Lebih menarik, sistem kamera yang digunakan pada Nokia 7 Plus adalah menampilkan satu lensa RGB dan juga satu lensa Monokrom.

Malah, sokongan lensa Nokia 7 Plus sememangnya lebih istimewa kerana ia menggunakan optik popular dari ZEISS dengan mod kamera Dual-Sight yang membolehkan anda merekod atau mengambil gambar menggunakan kamera depan dan belakang secara serentak.

Bagi anda yang gemar mengambil gambar swafoto, Nokia 7 Plus dilengkapi dengan lensa ZEISS beresolusi 16 Megapiksel yang menjanjikan kualiti penggambaran yang sangat berkualiti.

Sokongan teknologi fokus PDAF (Phase Detection Auto Focus) yang disokong pada lensa depan ini juga turut memastikan hasil swafoto yang jauh lebih jelas tanpa masalah kabur kerana proses auto fokus yang sangat pantas.

Nokia 7 Plus kini hadir dengan sokongan bateri lebih besar berbanding Nokia 8 iaitu berkapasiti 3800mAh. Lebih menarik, ia juga telah dilengkapi dengan teknologi pengecas pantas Quick Charge 3.0 yang menjanjikan masa pengecasan yang pantas.

Malah pakej pembelian peranti ini turut didatangkan sekali dengan adapter pengecas pantas yang menyokong output 5V2.5A / 9V2A / 12V1.5A . Bagi melihat sendiri sejauh mana kepantasan mengecas telefon pintar ini, lihat ujian ini.

Bagi mereka yang sangat mementingkan aspek keselamatan telefon pintar Android daripada diakses oleh individu yang tidak diingini, Nokia 7 Plus merupakan salah satu pilihan yang terbaik buat anda.

Ini kerana, peranti ini telah dilengkapi dengan sokongan kaedah pengimbas cap jari yang boleh mengakses sebanyak lima jari dalam satu-satu masa. Lebih menarik, anda boleh mengakses jari dalam pelbagai posisi kerana ianya menyokong 360 darjah.

Walaupun dijual pada harga yang kompetitif, Nokia 7 Plus sememangnya tidak mengecewakan kerana ia menyokong spesifikasi setanding peranti kelas pertengahan lain yang dijual pada harga yang jauh lebih mahal.

Ini dapat dilihat melalui sokongan pemproses berkuasa dari Qualcomm Snapdragon 660, dioperasikan oleh Android 8.1 Oreo, ROM 64GB serta RAM 4GB yang pantas dan juga dilengkapi dengan slot kad microSD sebesar 256GB.

Walau hadir dalam kelas pertengahan, Nokia 7 Plus masih dilengkapi dengan pemproses berkuasa. Bagi yang mementingkan prestasi ketika membeli telefon pintar, apa kata anda lihat dahulu ujian benchmark yang dijalankan sendiri oleh kami sebagai panduan memilih peranti mana yang terbaik!

Nokia 7 Plus masih menawarkan spesifikasi terbaik yang sememangnya berbaloi dengan harga yang ditawarkan walaupun hadir dalam kelas pertengahan. Apa yang kami suka mengenai telefon pintar ini adalah penggunaan optik ZEISS pada kamera depan dan belakang serta sokongan teknologi rakaman Nokia OZO Audio menjanjikan penggambaran yang berkualiti dan lebih profesional. Bukan itu sahaja, hanya dengan satu speaker, ia mampu menghasilkan bunyi gempak dengan audio yang berkualiti. Lebih menarik, bateri berkapasiti 3800mAh turut menyokong pengecasan pantas.

Manakala penggunaan antaramuka Android yang asal pastinya akan menjadi pilihan pengguna kerana ia terasa lebih lancar pengoperasiannya tanpa isu bloatware. Namun begitu, masih terdapat beberapa kekurangan pada peranti ini seperti telefon pintar cepat berasa panas apabila mengecas, serta ketiadaan lampu status LED adakalanya terasa agak menjengkelkan kerana anda perlu bergantung kepada paparan Always-On-Display yang perlu diaktifkan dengan mengangkat peranti.


Hello Samsung Galaxy Note 7

Apa khabar peminat Samsung? Sebelum ini eRing ada melaporkan Pendedahan Casing Keluaran Olixar telah memberi petunjuk kepada orang ramai tentang rekaan Samsung Galaxy Note 7.

Terbaru muncul pula gambar leak Galaxy Note 7 di laman sesawang, sudahkah anda melihat? Mari eRing belanja anda semua gambar penuh model tersebut.

Berdasarkan gambar leak, reka bentuk Galaxy Note 7 masih hampir sama seperti model lalu, namun kali ini ia hadir dengan skrin sisi melengkung dan juga pengimbas retina, sesuatu yang kami tidak sabar mahu mencubanya. Smartphone bersaiz 5.7 inci ini hadir dalam pilihan warna Black Onyx, Silver Titanium dan Blue Coral.

Dijangkakan bahawa peranti ini akan dilancarkan dalam masa kurang dari sebulan, ayuh kita tunggu dan lihat bagaimana rupa dan spesifikasi sebenar model ini nanti.


MWC 2017: Lagenda Peranti Mobil Muncul Semula

Nokia 3310 yang diangkat sebagai lagenda di dalam arena peranti mobil membuat kemunculan semula di dalam acara MWC 2017 di Barcelona. Walaupun tidak dikelaskan sebagai peranti pintar, Nokia 3310 masih menerima sambutan yang hangat dari pihak media dan juga pengguna, jelas menunjukkan betapa hebat legasi yang ditinggalkan model ini.

Nokia 3310 yang diberi nafas baru ini hadir dengan beberapa pembaharuan, antaranya paparan peranti ini telah dinaik taraf kepada saiz 2.4 inci dengan paparan warna QVGA. Nokia juga telah menaik taraf perisian, melengkapkan kamera 2MP, dan juga slot microSD.

Bukan itu sahaja, permainan Snake yang sinonim dengan Nokia 3310 juga telah diberikan pembaharuan dan nampak sangat menarik. Menurut Nokia, telefon ini mempunyai bateri yang boleh bertahan sehingga sebulan dalam keadaan standby. Namun terdapat satu perkara yang agak mengecewakan, Nokia tidak menyebut mengenai ciri “kekebalan” yang amat dikenali pada nama Nokia 3310. Pasti ramai yang mahukan model terbaru ini mempunyai ketahanan yang lebih hebat berbanding model terdahulu. Malangnya tiada apa-apa yang diperkatakan mengenai ciri ini.

Nokia 3310 diumumkan akan dijual pada harga USD 21 (kira-kira RM 226.62).


Hikvision keluarkan keputusan kewangan Separuh Pertama 2020

HANGZHOU, China, 3 Ogos 2020 /PRNewswire/ — Hikvision, penyedia penyelesaian IoT dengan video sebagai kecekapan utamanya, telah mengeluarkan keputusan kewangannya untuk separuh pertama tahun 2020. Dalam tempoh tersebut, Hikvision menjana pendapatan sebanyak RMB 24.27 bilion dengan kenaikan tahun ke tahun (YoY) sebanyak 1.45%, dan keuntungan bersih yang dapat diagihkan kepada pemegang saham syarikat ialah RMB 4.62 bilion, yang mencerminkan pertumbuhan YoY sebanyak 9.66%.

Pendapatan Hikvision di pasaran luar negeri mencapai pertumbuhan kukuh, berjumlah RMB 7.54 bilion, dengan pertumbuhan YoY 8.63%.

Berdepan dengan keadaan sosial dan ekonomi global yang luar biasa pada separuh pertama tahun 2020, Hikvision menyesuaikan operasinya dan berjaya membuat inovasi teknologi memenuhi keperluan pelanggan, yang membantu mengatasi cabaran dan memastikan pembangunan tetap stabil. Hikvision akan terus bekerjasama erat dengan rakan kongsi untuk mengekalkan operasi yang stabil, mewujudkan nilai untuk pelanggan, dan membina lebih banyak keselamatan, kecekapan dan kelestarian untuk masyarakat di seluruh dunia.

Untuk laporan kewangan Separuh Pertama 2020 yang lengkap, sila lawati di sini.

Latar Belakang Hikvision

Hikvision ialah penyedia penyelesaian IoT dengan video sebagai kecekapan utamanya. Menampilkan tenaga kerja R&D yang luas dan berkemahiran tinggi, Hikvision mengeluarkan rangkaian lengkap produk dan penyelesaian untuk pelbagai pasaran menegak. Selain industri keselamatan, Hikvision memperluas jangkauannya kepada teknologi rumah pintar, automasi industri, dan industri elektronik automotif untuk mencapai visi jangka panjangnya. Produk Hikvision juga menyediakan kepintaran perniagaan yang berkuasa untuk pengguna akhir, yang dapat membolehkan operasi yang lebih cekap dan kejayaan komersial yang lebih besar. Komited dengan kualiti dan keselamatan terbaik produknya, Hikvision mendorong rakan kongsi untuk memanfaatkan banyak sumber keselamatan siber yang ditawarkan Hikvision, termasuk Pusat Keselamatan Siber Hikvision. Untuk maklumat lebih lanjut, sila kunjungi kami di www.hikvision.com.

Foto – https://photos.prnasia.com/prnh/20200730/2871957-1-a?lang=0Foto – https://photos.prnasia.com/prnh/20200730/2871957-1-b?lang=0

Source: Hikvision Digital Technology Co., Ltd.

Source: PRNEWSWIRE


Promosi Merdeka! Pra-Tempahan OPPO F9 & Dapatkan Ganjaran Tunai RM999

Peranti baharu OPPO F9 baru sahaja dilancarkan dengan harga jualan RM1,399, pra-tempahan juga telah dibuka mulai 16 Ogos hingga 29 Ogos 2018 dengan setiap tempahan akan mendapat kotak hadiah bernilai RM299.

Bukan sekadar ini sahaja, sempena Hari Merdeka yang ke-61, OPPO Malaysia juga menyediakan 117 set ganjaran tunai bernilai RM999 untuk pelanggan bertuah yang membuat pra-tempahan pada tempoh masa tersebut. Cabutan bertuah akan berlangsung dari 30 Ogos hingga 1 September dengan cara kod IMEI OPPO F9 akan dipilih melalui sistem dan diumumkan di laman FB OPPO setiap jam mulai 12pm hingga 9pm setiap hari.

OPPO F9 merupakan peranti bergaya yang amat menepati permintaan generasi muda, peranti ini hadir dengan sokongan teknologi pengecasan pantas VOOC yang mampu mengecas dalam 5 minit untuk mendapatkan 2 jam berbual. Selain itu, ia juga merupakan skrin pertama dalam siri F yang menggunakan rekaan skrin titisan air dengan gabungan warna cerun menarik pada panel belakangnya.

Baca Juga: Menangi OPPO F9 Sempena Konsert HaVOOC – Kolaborasi OPPO Dengan TV3

Sekiranya anda berminat, jangan terlepas peluang menjadi salah seorang pelanggan bertuah mendapat hadiah tunai bernilai RM999!

Maklumat lanjut mengenai pra-tempahan, boleh hadir diri ke kedai konsep OPPO di seluruh negara, Celcom Blue Cube dan Courts, atau layari laman e-dagang seperti pautan di bawah:


Alami 5G dengan YOFC | YOFC Tonjolkan Profil Terbuka dan Pintar di MWC Shanghai 2021

SHANGHAI, 26 Februari, 2021 /PRNewswire/ — Pada 23 Februari, acara komunikasi mudah alih yang bertaraf dunia — Kongres Dunia Mudah Alih (MWC) Shanghai 2021 (MWC Shanghai 2021) kembali ke Pusat Ekspo Antarabangsa Baharu Shanghai setelah tergendala selama setahun. Dalam acara tersebut, Yangtze Optical Fibre and Cable Joint Stock Limited Company (‘YOFC’, kod saham: 601869.SH, 06869.HK) membuat kemunculan sulung globalnya bagi tahun ini dengan tema ‘Alami 5G dengan YOFC’ (‘Experience 5G with YOFC’). Syarikat ini mempamerkan produk, penyelesaian dan keupayaan teknologi dan perkhidmatan yang komprehensif dengan tumpuan pada 5G, inovasi teknologi, industri pintar, bandar pintar, pengangkutan pintar, lautan pintar, kediaman pintar, tenaga kuasa pintar, data pintar, antara lain. YOFC juga mengadakan webinar teknikal untuk pasaran antarabangsa, yang melaluinya ia memperkenalkan gentian optiknya, modul optik serta penyelesaian untuk komunikasi transit rel dan bawah laut.

Di webinar tersebut, penganalisis CRU En. Michael Finch dijemput untuk berkongsi pandangan beliau mengenai trend industri gentian optik. Beliau mengkaji semula perkembangan dalam pasaran serantau yang utama, mengetengahkan faktor-faktor pendorong FTTx dan penggunaan 5G. Menurut pandangan beliau. permintaan terhadap rangkaian jalur lebar yang stabil dan berkapasiti besar, disokong oleh gentian optik menjadi semakin menyerlah berbanding sebelum ini dan kerajaan-kerajaan di seluruh dunia turut meningkatkan matlamat mereka untuk FTTH. Walau bagaimanapun, penggunaan global FTTH merosok daripada kemuncaknya pada tahun 2017 yang menjadikan 5G sebagai faktor pendorong utama. Khususnya, pembinaan rangkaian 5G mandiri memerlukan lebih banyak gentian dan infrastruktur baharu yang sepadan. En. Finch percaya bahawa mulai tahun 2021, 5G dijangka memberi impak yang lebih mendalam ke atas penggunaan kabel optik global.

En. Raadjkoemar Matai, Ketua Saintis untuk Gentian YOFC memberi pengenalan yang terperinci mengenai gentian optik baharu YOFC untuk rangkaian 5G. Beliau berkata, trafik data yang semakin berkembang dalam era 5G memberi tekanan yang semakin meningkat ke atas penghantaran data dan lebar jalur rangkaian pembawa dan kadar penghantaran rangkaian tulang belakang akan terus dinaik taraf daripada 100G ke 200G/400G malah lebih tinggi lagi. Justeru itu, pembangunan gentian optik dan kabel yang menyokong sistem 200G/400G terlebih dahulu meletakkan asas untuk membina rangkaian maklumat berkelajuan tinggi. Gentian optik G.654.E YOFC, yang membawakan nisbah kehilangan yang lebih rendah dan kawasan berkesan yang lebih besar, berjaya diaplikasikan dalam banyak projek talian jauh yang dilancarkan oleh China Mobile, China Telecom dan China Unicom, selain projek grid negeri. Ia juga telah melepasi ujian 400G pada rangkaian sedia ada dan dapat memenuhi keperluan rangkaian dalam tempoh 10 hingga 20 tahun akan datang.

Oleh itu, ia dilihat sebagai penyelesaian gentian/kabel optik optimum sejajar dengan keperluan untuk lebar jalur rangkaian setelah 5G tersedia secara komersial. Dalam masa yang sama, YOFC juga berasa suka cita dapat memperkenalkan gentian BILL®, yang direka untuk mengatasi kekurangan sumber saluran dalam penggunaan 5G, membolehkan pemerosotan rendah dalam MAN dan menangani kehilangan terowong penghantaran dan pengurangan kadar lantaran lenturan hujung gentian yang kerap. Mempunyai nisbah kehilangan yang lebih rendah, rintangan lenturan yang lebih baik dan saiz yang lebih kecil, gentian tersebut bukan sahaja dapat mengoptimumkan penggunaan ruang saluran, tetapi juga memastikan penghantaran berkelajuan tinggi untuk gelombang/isyarat panjang dan kestabilannya melalui prestasi lenturan yang lebih baik.

Menyasarkan keperluan teras dan masalah utama pelanggan, YOFC berkongsi produk dan penyelesaiannya yang utama dalam industri menerusi sektor-sektor komunikasi kereta api, pusat data dan komunikasi kapal selam, termasuk kabel sepaksi bocoran mod-radiasi jalur lebar 5G, rangkaian penuh modul optik dan kabel bawah laut, antara tawaran canggih yang lain.

Selain daripada webinar tersebut, YOFC mengadakan Pelancaran Akhbar Jenama Gentian Optik X-Band pada 24 Februari. Dengan menghimpunkan barisan senario penuh gentian optik X-Band YOFC bermula daripada rangkaian akses kepada rangkaian tulang belakang, serta dari darat ke lautan, syarikat ini mengetengahkan nilai pasti rangkaian tersebut – prestasi tinggi, kualiti tinggi dan sambungan luas. Dengan imej jenama yang kukuh dan produk yang hebat, YOFC komited untuk membina rangkaian optik yang stabil, mantap dan cekap.

Yangtze Optical Fibre and Cable Joint Stock Limited Company (turut dikenali sebagai ‘YOFC’) ditubuhkan di Wuhan, Wilayah Hubei pada Mei 1988. Ia merupakan sebuah perusahaan yang inovatif dari segi teknologi dan pembekal terkemuka di dunia, yang mengkhusus dalam mereka bentuk dan membuat prabentuk gentian optik, gentian optik dan kabel gentian optik, selain menyediakan penyelesaian dan perkhidmatan yang disepadukan kepada pelanggannya. YOFC terutamanya mengeluarkan dan menjual jenis prabentuk gentian optik, gentian optik dan kabel gentian optik berbeza yang diaplikasikan secara meluas dalam industri telekomunikasi, modul optik tersuai, gentian optik khas, kabel optik aktif, kabel bawah laut, kabel serta aksesori sepaksi RF dan sebagainya. YOFC turut dilengkapi dengan beberapa penyelesaian dan perkhidmatan seperti integrasi sistem dan reka bentuk kejuruteraan komunikasi. Menyediakan pelbagai produk dan penyelesaian yang berbeza untuk industri telekomunikasi dunia dan industri-industri lain seperti Utiliti Awam, Pengangkutan, Minyak & Kimia serta Ubat-ubatan. YOFC menawarkan produk dan penyelesaiannya ke lebih 70 negara dan wilayah di serata dunia.

Keywords: Banking/Financial Service Computer Networks Computer/Electronics Internet Technology Telecommunications Trade show news

Source: PRNEWSWIRE


KBS ARTVISION membuka ‘AWESOME-K’, kedai V-dagang

SEOUL, Korea Selatan, 20 Okt. 2020/PRNewswire/ — ‘KBS ARTVISION’ melancarkan kedai V-dagang “Awesome-K” di Shopee, sebuah platform dalam talian di Asia Tenggara pada 1 Julai lalu.

Style telling by KBSART with Awesome-K

Awesome-K ialah sebahagian daripada ‘Projek sokongan 2020 untuk syarikat yang menerokai pasaran V-Dagang antarabangsa’, dan ia membantu perniagaan kecil dan sederhana Korea memasuki pasaran global dengan menghasilkan kandungan video.

Selepas pengumuman daripada KBS ARTVISION, ia menilai pemohon untuk memilih produk yang menonjol dan menghasilkan kandungan V-Dagang yang mencerminkan kelebihan dan ciri-ciri produk tersebut. Video tersebut disiarkan oleh pencipta Korea dan Malaysia, yang menunjukkan cara menggunakan produk-produk tersebut dalam video dan menimbulkan minat daripada penonton.

Syarikat-syarikat yang ditampilkan di ‘Awesome-K’ menerima pelbagai manfaat seperti promosi melalui platform SNS, promosi tempatan yang disesuaikan untuk meningkatkan jualan, dan banyak lagi, di samping penciptaan video. Terdapat juga rancangan untuk mengadakan acara penstriman langsung dengan pengacara rancangan profesional dan untuk melancarkan jenama pengedar yang mengkhusus dalam produk Korea daripada perniagaan kecil dan sederhana.

Awesome-K, kedai V-dagang yang menampilkan pelbagai produk Korea dengan harga berpatutan, boleh diakses dengan mencari Awesome-K di Shopee.

“Shopee ialah platform E-dagang yang telah dimuat turun lebih daripada 200,000 kali dan disenaraikan sebagai aplikasi beli-belah no.1 di 7 negara di rantau Asia Tenggara. Kami melancarkan kedai V-Dagang dengan menggabungkan semua pengetahuan dan sumber kami yang berkaitan dengan kandungan V-Dagang”, ujar Mr. Bae Young Sik, Pengurus Jabatan Perniagaan Kandungan KBS ARTSVISION.

Mr. Bae Young Sik turut menambah bahawa “kami akan melakukan usaha kami yang terbaik untuk menyediakan produk berkualiti tinggi pada harga berpatutan kepada pelanggan di Asia Tenggara, dan untuk menyokong syarikat Korea memasuki pasaran global”.

Source: PRNEWSWIRE


Memperlihatkan Keunggulan Teknologi TOF 3D Sensing Dari vivo

Bertempat di MWC Shanghai 2018, vivo sekali lagi menjadi tumpuan antarabangsa setelah menjadi pengeluar terawal hadir dengan pengimbas cap jari dalam paparan (In-Display Fingerprint Scanning). Kini perhatian ramai tetap pada vivo kerana mereka dengan bangganya memperkenalkan teknologi baharu yang dikenali sebagai TOF 3D Sensing kepada umum.

Teknologi Time of Flight (TOF) 3D Sensing merupakan satu sensor yang diletakkan bersebelahan dengan kamera hadapan, sensor ini akan mengesan masa yang diperlukan antara cahaya dan sasaran supaya dapat meningkatkan lagi keupayaan peranti pintar masa hadapan.

Sensor ini dapat mengesan sasaran dengan tepat sehingga tiga meter jauh di hadapan, dan ia boleh dioperasikan di bawah pengecaman wajah, 3D fotografi, AR, MR (Mixed Reality) dan banyak lagi. Semua ini bergantung kepada penggunaan 300,000 titik sensor, iaitu 10 kali ganda titik sensor berbanding peranti tersedia di pasaran.

Walaupun teknologi ini sangat unik dan segar bagi semua orang, tetapi menurut vivo, teknologi ini akan menjadi kenyataan kerana ia akan diuji untuk memenuhi standard industri yang memerlukannya. Tidak lama lagi kita akan bertemu dengan genius vivo.


Rangkuman Acara WWDC 2016 :  Aplikasi Swift Playground

Pada acara WWDC 2016, Tim Cook juga tidak ketinggalan melancarkan aplikasi terbarunya untuk pengguna iPad yang diberi nama Swift Playground  Aplikasi ini bertujuan untuk mengajar anak-anak bagaimana menggunakan kod untuk menyelesaikan permainan yang ada secara efektif.

Memandangkan ia disasarkan untuk anak-anak, Swift Playground tampil dengan teka teki yang memerlukan kod untuk menyelesaikan cabaran yang tersedia. Tampil dengan pelbagai karakter menarik serta persekitaran 3D yang pastinya menyeronokkan, Swift Playground mempunyai matlamat yang tinggi dalam melahirkan anak-anak yang pintar. Lebih menarik lagi, anda boleh kongsikan ciptaan anak-anak anda dengan rakan-rakan, malah seluruh dunia.

Baca Juga:


PUBG Mobile World League Season Zero Bermula Esok!!!

PUBG MOBILE World League (PMWL) Season Zero, sebuah program e-sukan global PUBG MOBILE yang baru diperkenalkan bakal bermula pada 10 Julai ini. Akibat daripada penularan pandemik di seluruh dunia, PMWL telah diubah kepada format dalam talian dengan 20 pasukan menyertai Liga Timur Dunia dan 20 pasukan lagi menyertai Liga Barat Dunia.

Disokong oleh Mountain Dew sebagai minuman rasmi kejohanan, PMWL Season Zero bakal menyaksikan semua pasukan bertanding bagi merebut hadiah keseluruhan yang berjumlah AS$850,000.

Selepas Minggu Pembukaan PMWL Season Zero pada 10 hingga 12 Julai, pasukan-pasukan berkenaan akan dibahagikan kepada lima kumpulan yang terdiri daripada empat pasukan bagi setiap kumpulan. Kumpul berkenaan akan bertanding sesama sendiri pada setiap Selasa dan Rabu, selama tiga minggu.

16 kumpulan terbaik yang muncul dalam tempoh tiga minggu tersebut akan mara ke perlawanan Super Weekend yang akan berlangsung pada 17 hingga 19 Julai, di mana pasukan-pasukan akan bertanding bagi mendapatkan World League Points dan merebut hadiah wang tunai. Format ini akan berterusan selama tiga minggu lagi bagi Perlawanan Liga Timur dan Barat.

16 pasukan terbaik daripada setiap Liga, yang akan ditentukan berdasarkan World League Points yang berjaya diperoleh semasa Super Weekend, akan mara ke peringkat Akhir PUBG MOBILE World League pada 7 hingga 9 Ogos, yang masing-masing akan diadakan untuk Timur dan Barat bagi menentukan siapakah yang layak untuk dinobatkan sebagai pasukan terbaik daripada setiap liga.


Promosi Merdeka OPPO Tawar Rebat Menarik Untuk Warga Emas – Bermula Sekarang ~ 1 September 2019!

OPPO Malaysia berbesar hati menawarkan promosi hebat – pemberian rebat segera sebanyak RM62 untuk semua warga emas berumur 62 tahun dan keatas untuk pembelian di mana-mana OPPO Concept Store bermula HARI INI hingga 1 September 2019!

Setiap pelanggan hanya boleh membeli seunit telefon pintar dan perlu menunjukkan kad pengenalan untuk tujuan pengesahan. Sebanyak 6,200 unit peranti ditawarkan sepanjang promosi ini dan ia berdasarkan konsep siapa cepat dia yang dapat!

Menarik bukan? Haa, jangan lengahkan masa lagi. Sebanyak 130 kedai konsep OPPO  mengambil bahagian dan kunjungi yang berdekatan anda! Tertakluk pada terma dan syarat. Maklumat lanjut layari, OPPO Malaysia!

____________________________________________________________

Artikel Berkaitan:


Realme Catat Rekod Terbaik Sebagai Jenama Pilihan Nombor 1 Pengguna Ketika Lazada 9.9 Sale!

Jutaan tahniah diucapkan buat Realme Malaysia atas kejayaan yang dicapai! Realme Malaysia berjaya berdiri megah sebagai jenama pilihan utama pengguna dengan catatan jualan terbaik ketika promosi Lazada 9.9 Sale.

Sepanjang tempoh promosi, Realme 3 Pro (4GB + 64GB) telah ditawarkan secara eksklusif dengan hanya RM699. Selain itu, Realme C2 (2GB+16GB) juga telah ditawarkan pada harga yang sangat affordable iaitu RM299 pada jualan promosi tersebut.

Pengurus Jenama Realme Malaysia, Tiffany Teh berkata beliau percaya Realme kini berjaya menawarkan produk terbaik untuk peminat setia. Bersama-sama Lazada, Realme telah berjaya mencipta satu lagi kejayaan yang gemilang – jenama pilihan utama pengguna sepanjang Lazada 9.9 Sale. Beliau menambah, Realme juga berbesar hati untuk terus bekerjasama dengan Lazada bagi terus memberi yang terbaik buat semua pengguna.

Korang terlepas promosi Lazada 9.9 Sale? Chill! Realme ada lagi banyak promosi menarik lain yang sedang berlangsung. Lets check it out : Lazada!


iChongqing: Sejauh Mana 5G Perkasa Tempat Pelancongan Popular Chongqing

CHONGQING, China, 14 September 2020 /PRNewswire/ — Apakah perubahan yang bakal dilakukan oleh 5G? Bagaimanakah pelancongan pintar mendapat manfaat daripada 5G di Kawasan Perbandaran Chongqing, barat daya China? Pada 8 September, anjuran Pusat Berita Jerayawara Pintar (Smart Roadshow News Center) bagi Ekspo China Pintar Dalam Talian (Smart China Expo Online) 2020, temu bual kumpulan dalam talian berlangsung di kawasan pemandangan indah Jalan Kabel Sungai Yangtze, Chongqing dengan topiknya, sejauh mana 5G memperkasa tempat pelancongan popular di Chongqing.

Wakil-wakil daripada Pusat Maklumat Kebudayaan dan Pelancongan Chongqing (Pusat Data), kerajaan tempatan dan tempat pelancongan menyertai wawancara dalam talian tersebut. Mereka berkongsi banyak maklumat dan pengalaman mengenai bagaimana kualiti pelancongan dan pengalaman lawatan ditingkatkan oleh teknologi 5G dan pengurusan tempat pemandangan indah pintar.

“Aplikasi teknologi seperti pengkomputeran awan, data raya dan 5G telah menetapkan piawaian yang lebih tinggi untuk pembangunan kebudayaan dan pelancongan pintar. Suruhanjaya Pembangunan Kebudayaan dan Pelancongan Kawasan Perbandaran Chongqing telah meletakkan kepentingan yang tinggi terhadap pembinaan pelancongan budaya pintar Chongqing,” kata En. Liu, yang bertanggungjawab terhadap Pusat Maklumat Kebudayaan dan Pelancongan Chongqing. Bandar ini telah membina awan radio dan televisyen pelancongan budaya pintar untuk menyepadukan sistem dan data yang berkaitan bagi mencapai perkhidmatan dan pengawasan yang lebih baik dan menyeluruh. Selain itu, ia aktif mempromosikan pembangunan pelancongan pintar, termasuk pembinaan tempat pemandangan indah pintar serta kampung pelancongan pintar. Kini, terdapat 56 tempat pemandangan indah pintar dan 54 kampung pintar yang sedang dibangunkan.

Beberapa tempat pemandangan indah pintar, kedai buku pintar, muzium pintar dan senario demonstrasi integrasi 5G antara budaya, perniagaan dan pelancongan telah dibina di pusat bandar Chongqing. Daerah Yuzhong telah membangunkan pengalaman pelancongan awan dengan melancarkan peta 3D dalam talian serta jelajah berpanorama dan menyiarkan kod QR pada peninggalan budaya dan bangunan bersejarah.

Jalan Kabel Sungai Yangtze mempunyai program pengalaman supersensori VR jalan kabel 5G pertama China di tempat-tempat pemandangan indah. Tanpa perlu berbaris atau bimbang mengenai cuaca buruk, pelancong boleh merasai pengalaman “meluncur” supersensori sepanjang Jalan Kabel Sungai Yangtze. Dengan memakai cermin mata VR hanya selama tiga minit, anda boleh melihat seluruh pemandangan Sungai Yangtze pada waktu sebenar.

Pada tahun 2019, jumlah pelawat tahunan ke Gua Hongyadong ialah 18 juta orang, jumlah kedua ramai hanya selepas Kota Larangan (Forbidden City). Kawasan tersebut menyediakan perkhidmatan dalam talian yang membolehkan pelawat membuat temu janji, mendapat panduan untuk mencari restoran, membeli belah dan melawat ke tempat-tempat dengan WeChat, media sosial Cina yang paling popular.

Foto – https://photos.prnasia.com/prnh/20200913/2915325-1?lang=0

Source: PRNEWSWIRE


Vivo X21 Pada Harga RM1599 Sempena Promosi Hebat Vivo 12.12!!!

Berita baik buat peminat dan penggua Vivo kerana jenama telefon terkemuka ini akan mengadakan promosi harga telefon pintar terpilih.

Bagi yang meminati Vivo X21 yang mana telefon ini yang didatangkan dengan teknologi pengesanan cap jari pada paparan skrin dengan harga RM1599 sahaja. Sementara itu, bagi Y85 pula ia dijual pada harga RM699 sementara Y71i dijual pada harga RM499.

Promosi ini hanya terhad pada 12 Disember 2018 di mana-mana kedai konsep Vivo, pengedar sah dan rakan koloborasi dan jualan atas talian seperti Lazada, Shopee, 11 Street, Lmall dan Vivo Store .

Untuk makluman, Vivo X21 yang didatangkan dengan teknologi pengesanan cap jari pada paparan skrin pastinya memudahkan pengguna untuk unlock telefon pintar mereka. Dihadirkan dengan kamera hadapan dan belakang dengan 12MP dan 2 piksel sensor(24 juta fotografi unit) dan setiap pikselnya adalah sebesar 1.28μm, yang mana akan mempertingkan kejelasan gambar. Ia juga turut didatangkan kamera kedua dengan 5MP di bahagian belakang. teknologi pemfokusan yang pantas akan merakan setiap momen. AI HDR pastinya akan membantu anda merakam gambar dengan lebih baik walaupun berada dalam situasi yang gelap atau backlight.

Bagi Vivo Y85 pula ia disertakan dengan 13MP pada kamera utama dan 2MP bagi kamera kedua di bahagian belakang yang akan merakam perincian yang lebih teliti.AI face Beauty yang baharu ini boleh mengesan jantina, umur, tona kulit, tekstur kulit dan keadaan pencahayaan.

Bagi mendapatkan maklumat lanjut mengenai lanjut, bolehlah melayari Vivo Malaysia di Facebook, Instagram, Twitter and Youtube.

Baca juga:


Huawei P smart Merupakan Model Huawei Enjoy 7S Untuk Pasaran Global

Seperti yang kita semua sedia maklum, Huawei Enjoy 7S telah dilancarkan secara rasmi di China dan sesi pra-tempah model tersebut sudahpun bermula pada 22 Disember yang lalu. Sama seperti Huawei Nova 2i, model ini juga turut menampilkan skrin dengan nisbah paparan 18:9 berukuran 5.65 inci. Huawei Enjoy 7S dengan sokongan pemproses HiSilicon Kirin 659 ini juga turut diperkenalkan dalam dua varian berbeza iaitu 32GB + RAM 3GB dan juga 64GB + RAM 4GB.

Baru-baru ini ada sumber yang boleh dipercayai telah mendedahkan bahawa Huawei Enjoy 7S akan turut dijual untuk pasaran global dengan menggunakan nama Huawei P smart. Sungguhpun begitu tiada sebarang maklumat lanjut mengenai ketersediaan dan juga harga untuk model ini.


Penampilan Treler Rasmi Untuk Dokumentari Ciri Baharu oleh Pengarah Anthony Wonke yang memenangi anugerah BAFTA untuk Jenama Global Johnnie Walker

“Untuk muncul daripada tiada apa-apa dan mencipta sesuatu dari diri kita sendiri – itulah ikonik yang ada dalam diri sendiri” Cappadonna, Wu-Tang Clan

“Anda mesti memikirkannya sebagai peralihan, sebagai sebahagian daripada budaya” Sir John Hegarty

LONDON, 26 Oktober 2020 /PRNewswire/ — Sejak pengumumannya pada musim panas yang lalu, ramalan telah berkembang untuk dokumentari pemenang anugerah BAFTA Antony Wonke tentang ikon wiski Scotch Johnnie Walker – dan hari ini treler rasmi telah mula ditayangkan.

Pratonton selama 60 saat untuk The Man Who Walked Around the World – yang akan ditayangkan di portfolio jenama dan perkhidmatan Discovery pada 12 November – menampilkan sumbangan daripada Cappadonna Wu Tan Clan, aktres dan aktivis Sophia Bush, pemuzik rock Zakk Wylde, 88rising’s Sean Miyashiro, legenda pengiklanan Sir John Hegarty dan ramai lagi.

Berikutan kisahnya sebagai bintang sukan terbesar di dunia dalam “Ronaldo” dan merakam perjalanan Star Wars dalam “The Director & the Jedi”, pengarah Oscar, Anthony Wonke mendapat inspirasi untuk mengubah kameranya kepada jenama wiski Scotch terbesar di dunia setelah melihat Striding Man yang terkenal muncul berulang kali dalam filem, video muzik dan bar ketika dia mengembara di seluruh dunia.

Dia berkata, “Simbol Striding Man seolah-olah ada di mana-mana dalam sesuatu bentuk dan ciri dan telah menampilkan gaya yang tersendiri. Ia seolah melampaui jenama untuk menjadi sesuatu yang benar-benar ikonik.”

“Kami menempuh perjalanan yang luar biasa, melalui rakaman selama bertahun-tahun dan berbual dengan khalayak daripada semua lapisan masyarakat untuk mencipta filem ini – pelakon, pemuzik, pekerja bar, seniman, aktivis dan ramai lagi. Ia adalah suatu kisah yang hebat.”

The Man Who Walked Around the World ialah dokumentari berciri bebas yang dihasilkan oleh Something™ Originals dan dikeluarkan oleh syarikat produksi Partizan yang memenangi pelbagai anugerah. Filem ini meneroka segala-galanya daripada asal-usul jenama hingga bahagian yang dimainkannya dalam filem-filem Hollywood legenda dan muzik yang berkait rapat dengan generasi. Ia mendalami kesan budaya wiski secara global dan terus meneroka perjalanan selama 200 tahun daripada kedai serbaneka tempatan hingga menjadi ikon global, Johnnie Walker tetap relevan sama seperti dulu.

Naib Presiden Sumber dan Perolehan Kandungan Discovery, Myriam Lopez-Otazu berkata: “Kami gembira dapat menyaksikan penampilan pertama The Man Who Walked Around the World dan tidak sabar untuk berkongsi dokumentari tersebut dengan penonton global yang juga peminat Discovery.”

Pengarah Diageo Global Scotch, John Williams menambah: “Kami telah menantikan saat ini sejak kami mendengar tentang pembikinan dokumentari tersebut. Johnnie Walker mempunyai kisah yang luar biasa untuk diceritakan dan cara Anthony dan Something™ Originals menggarapnya adalah sangat menarik bagi kami.”

Rakan Kongsi Pengurusan Something™ Originals, Andy Hewitt mengulas: “Untuk Johnnie Walker menampilkan dirinya dalam produksi bebas dengan cara ini merupakan satu langkah yang sangat berani. Itu merupakan satu kepercayaan daripada pihak mereka, tetapi mereka percaya kepada kami dan perkara yang cuba kami lakukan. Anthony ialah seorang yang hebat dan kami sentiasa yakin bahawa bersama-sama kami dapat membuat sebuah ciri dokumentari luar biasa yang akan sentiasa diingati.”

Anda boleh menonton treler bagi filem The Man Who Walked Around the World di sini: https://youtube.com/channel/UCKdI6o1Rx9BcFaQ1Ul5Xx6A

Filem penuh akan disiarkan di portfolio jenama dan perkhidmatan Discovery mulai 12 November. Untuk maklumat lanjut, sila layari https://themanwho.film.

Tanda Pagar Rasmi: #TheManWho

Keywords: Beer, Wine & Spirits Beverages Computer/Electronics Entertainment Film & Motion Picture Multimedia/Online/Internet Television New products/services

Source: PRNEWSWIRE


SanDisk Ultra Dual Drive USB Type-C Kini Mula Dijual Pada Harga Serendah RM59

Selaku peneraju penyelesaian dan teknologi storan global, Western Digital Corporation telah memperkenalkan penyelesaian storan mudah alih jenama terbarunya dengan kemunculan SanDisk Ultra Dual Drive USB Type-C untuk pasaran tempatan.

Pemacu generasi terbaru ini menawarkan proses penghantaran yang lebih pantas dan juga kapasiti yang lebih besar, sekaligus membolehkan pengguna untuk memindahkan kandungan dengan lebih mudah ke peranti yang menyokong USB Type-C.

SanDisk Ultra Dual Drive USB Type-C ini telah dilengkapi dengan prestasi sambungan USB 3.1 yang mampu menyokong proses kepantasan penghantaran data mencecah sehingga 150MB/s.

Dengan sokongan jaminan waranti sehingga lima tahun, ia telah diperkenalkan dalam pelbagai pilihan kapasiti iaitu 16GB, 32GB, 64GB dan juga 128GB. Kini ia sudah boleh dimiliki di Malaysia pada harga jualan yang mana masing-masing telah dijual pada harga RM59, RM79, RM119 dan juga RM219.


[Tertiris] Gambar Dan Spesifikasi Awal Samsung Galaxy S10+ Muncul Di Internet

Sebelum ini telah tertiris gambar dan spesifikasi bagi Galaxy S10 yang dijangka akan diperkenalkan tahun hadapan. Terbaru, terdapat pula khabar angin dan berita ketirisan tentang Samsung Galaxy S10+ (Galaxy S10 Plus) telah tersebar di Internet.

Melalui pendedahan yang telah dibuat, Samsung Galaxy S10+ dikhabarkan akan menggunakan paparan skrin berukuran 6.44-inci Super AMOLED QHD+. Berbeza dengan generasi sebelum ini, kali ini ia hadir dengan rekaan skrin baharu yang dikenali sebagai ‘Infinity-O’ yang akan menempatkan kamera swafoto di dalam skrin.

If the rendering is true… S10+ looks like this. . .😂 pic.twitter.com/cKtg8k7aio

— Ice universe (@UniverseIce) December 4, 2018

Panel belakangnya pula dipercayai menyokong tiga kamera dengan rekaan mendatar mirip seperti rekaan dwi kamera pada Galaxy Note 9 yang terdiri daripada lensa RGB, sudut luas dan juga telefoto. Malah Samsung Galaxy S10+ turut menyokong teknologi pengimbas cap jari pada skrin. Sebagai peranti kelas atasan, peranti ini akan dikuasakan dengan Snapdragon 855 dan mampu menyokong RAM dengan kapasiti maksimum sehingga 12GB.

_____________________________________________________________

Artikel berkaitan:


[Ura-Ura] : Bakal Dikenali Sebagai Samsung Galaxy S20? Bukannya Galaxy S11? Biar Betul Ni?

Selepas berjaya menarik perhatian menerusi kemunculan Samsung Galaxy S10, pengeluar terkenal dari korea itu bakal muncul dengan pewaris baru untuk peranti mercu mereka – dijangka muncul pada tahun 2020.

Apa yang menarik perhatian orang ramai adalah mengenai penjenamaan nama baru – di mana ia mungkin dikenali sebagai Galaxy S20. Penjenamaan ini sekaligus menandakan permulaan era baru untuk Samsung pada tahun 2020. Model kali ini dikatakan bakal muncul dengan peningkatan lebih ketara dan hebat berbanding pendahulunya.

Haaa! Apa agak-agaknya yang hebat itu? Kita tunggu & tunggu kemunculan tuan empunya badan…Kekal bersama eRing untuk lebih info terkini & promosi menarik!

______________________________________________________________

Artikel Berkaitan :


AYP Group Umum Inisiatif Penjenamaan Semula, Perkukuh Komitmen kepada Pelanggan

SINGAPURA, 26 Januari 2021 /PRNewswire/ — AYP Group, penyedia yang terkemuka bagi Teknologi dan Perkhidmatan Sumber Manusia (HR) mengumumkan pelancaran inisiatif penjenamaan semulanya. Usaha penjenamaan semula yang meluas telah diusahakan sejak tahun 2020 dan melibatkan perubahan dalam logo, warna, misi dan juga imej keseluruhan syarikat. Ia bersedia untuk mengambil alih seluruh platform AYP Group, termasuk laman sesawang rasmi mereka mahupun media sosial. Usaha penjenamaan semula bertujuan untuk mempercepatkan pertumbuhan korporat dan memperbaharui identiti jenama.

Untuk siaran multimedia penuh, klik di sini: https://www.prnasia.com/mnr/AYP_Group_202101.shtml

Memastikan agar selari dengan matlamat AYP Group dan keinginan mereka untuk menjadi pemimpin pemikiran dalam industri Teknologi dan Perkhidmatan HR, AYP Group telah menghebahkan slogan “Menerajui Masa Depan Kerja”. Dengan ini, mereka berharap agar dapat menjadi perintis dalam tenaga kerja semasa, melangkaui lebih daripada sekadar mengikuti trend, sebaliknya berharap untuk turut menetapkannya. “Ia bukan tahun yang mudah buat ramai orang, pada tahun lalu, AYP Group berjaya meluaskan penawaran perkhidmatannya di seluruh rantau ini dan bekerjasama dengan banyak pelanggan dalam perjalanan transformasi digital HR mereka,” kata Jacob Lieu, pengasas bersama AYP Group. “Masa Depan Kerjasama sedang berkembang dan kami ingin membimbing pelanggan kami melalui usaha ini.”

Telahpun berada dalam industri ini selama 10 tahun, pemimpin-pemimpin AYP Group memutuskan bahawa saat untuk memperbaharui imej jenama telahpun tiba. Inisiatif ini memerlukan penyelidikan yang luas dan perbincangan sepanjang tahun lalu. AYP Group menyasarkan untuk membawa bimbingan dan kestabilan kepada pelanggan mereka, berkembang maju bersama-sama mereka ketika tenaga kerja berevolusi. “Ia merupakan satu pencapaian yang besar buat syarikat dan saya yakin bahawa imej jenama baharu ini akan dapat menggambarkan keupayaan kami dengan tepat,” kata Jolin Nguyen, Pengurus Besar, AYP. Sebagai pengasas AYP Group, Annie Yap telah menyaksikan perubahan penting yang telah berlaku dalam industri HR dan merasakan penting untuk berkembang dan beradaptasi terhadap perubahan ini. “Identiti baharu kami ialah inovatif, moden dan profesional – kata-kata yang akan kami gunakan untuk menggambarkan bukan sekadar imej kami tetapi juga penyelesaian yang disediakan oleh kami kepada syarikat-syarikat dan pelanggan kami yang berhasrat untuk berkembang ke luar negara.”

Latar Belakang AYP Group: AYP Group ialah sebuah syarikat Teknologi dan Perkhidmatan Perhubungan Awam (HR). Dengan pengalaman selama kira-kira 10 tahun bekerjasama dengan lebih 100,000 pelanggan di seluruh Asia Tenggara, AYP Group terdiri daripada tiga teknologi dan perkhidmatan utama. Organisasi Majikan Profesional (PEO), Pengurusan Penyumberan Luar Senarai Gaji (POM) dan Sistem Pengurusan Sumber Manusia (HRMS) yang dikenali sebagai JuzTalent. Pernah memenangi Emas bagi Teknologi HR Terbaik di bawah Sistem Maklumat Sumber Manusia pada tahun 2019 dan Gangsa bagi Rakan Penyumberan Luar Senarai Gaji Terbaik di bawah anugerah Vendor Tahunan Terbaik 2020, AYP Group berdedikasi untuk menambah kecekapan terhadap fungsi HR harian pelanggan mereka. Mengkhusus dalam pelbagai Perkhidmatan HR, mereka berusaha untuk menambah ciri keselamatan dan kecekapan baik untuk tugas-tugas HR pelanggan mahupun operasi harian mereka.

Maklumat Hubungan Media:

Ruth Chan, Penulis Kandunganruth.chan@ayp-group.com+65-9186-1850

Keywords: Banking/Financial Service Computer/Electronics Workforce Management/Human Resources New products/services

Source: PRNEWSWIRE


ZTE Max XL Mula Diumumkan Dengan Paparan 6 Inci, Android 7.1.1 Nougat

Syarikat pengeluar dari negara ‘Tembok Besar’ ini sering menyediakan peranti yang cukup baik di pasaran dan berdaya saing. Baru-baru ini, ZTE telah perkenalkan model terbarunya iaitu Max XL dengan sokongan paparan skrin yang besar sesuai untuk pengguna yang mementingkan aspek multimedia.

Lebih menariknya, harga yang ditawarkan adalah sangat kompetitif iaitu hanya USD129.99 (kira-kira RM565). Phablet ini menampilkan paparan skrin berukuran 6 inci beresolusi 1080p HD penuh yang dikuasakan oleh pemproses terbaru iaitu Qualcomm Snapdragon 435. Dengan harga jualan yang mampu milik, ZTE Max XL turut menampilkan sokongan spesifikasi yang boleh dianggap sangat baik.

Cipset

Qualcomm Snapdragon 435

RAM

2 GB

Storan

16 GB sokongan memori tambahan

OS

Android 7.1.1 Nougat

Paparan

6 inci 1080p IPS LCD

Bateri

3990 mAh

Kamera

13 Megapiksel (utama), 5 Megapiksel (Depan)

Pengesan cap jari

Tersedia di panel belakang

Buat masa ini, pengguna di Amerika Syarikat boleh membeli model tersebut secara atas talian di ZTE dengan potongan harga sebanyak USD28 (kira-kira RM121). Walaupun ditawarkan pada harga yang murah, ZTE Max XL telah dioperasikan dengan versi terbaru Android 7.1.1 Nougat yang sememangnya jarang ditemui pada peranti lain terutamanya dalam kelas harganya.

Diharapkan agar pihak ZTE Malaysia akan membawa masuk model ini ke pasaran tempatan pada masa akan datang kerana ia sudah tentunya mendapat perhatian pengguna di luar sana.


Pengalaman Maya Hari Inspirasi Quadient Untuk Menarik Pakar Pengalaman Pelanggan Dari Seluruh Dunia

SINGAPURA, 14 Okt. 2020 /PRNewswire/ — Quadient (Euronext Paris: QDT), peneraju dalam membantu perniagaan mewujudkan hubungan pelanggan yang bermakna melalui saluran digital dan fizikal, hari ini mengumumkan persidangan tahunan pengurusan pengalaman pelanggan (CXM) utamanya, Pengalaman Maya Hari Inspirasi Quadient, akan berlangsung pada 13-14 Oktober. Persidangan global ini akan menampilkan 77 penceramah dan lebih daripada 60 sesi maya yang unik, menyatukan para pemimpin perniagaan dan IT dari seluruh industri untuk membincangkan strategi kepimpinan pemikiran, sesi teknikal, rangkaian perangkai-padan dan ucaptama yang bermotivasi. Persidangan ini dirancang untuk eksekutif perniagaan CXM, profesional komunikasi pelanggan, pembangun perisian dan arkitek perusahaan. Para Hadirin akan melihat trend semasa dan perspektif industri mengenai cara memperluaskan saluran komunikasi, menyampaikan lebih banyak komunikasi digital, meningkatkan penglibatan pelanggan, memacu  pengalaman peribadi yang maju dan mewujudkan kecekapan operasi dengan pengurusan komunikasi pelanggan (CCM).

Hari Inspirasi Quadient tahunan kebiasaannya dijalankan di lokasi fizikal, tetapi disebabkan oleh pandemik, acara ini diadakan secara maya buat julung kalinya. Acara tahun ini merangkumi enam trek yang menampung zon waktu global. Rakaman sesi akan tersedia untuk tontonan atas permintaan selepas acara untuk perwakilan berdaftar. Acara ini percuma untuk dihadiri.

Pengalaman Maya Hari Inspirasi Quadient akan menampilkan kemas kini teknologi, pandangan bernas daripada penganalisis dan rakan kongsi industri terkemuka, serta pengalaman dan amalan terbaik daripada pelanggan Quadient sedia ada. Sesi ini akan merangkumi:

“Kami teruja dapat berhubung secara maya dengan semua orang pada skala global untuk sesi Pengalaman Maya Hari Inspirasi Quadient tahun ini,” kata Chris Hartigan, ketua pegawai penyelesaian, Pengurusan Pengalaman Pelanggan, Quadient. “Di sebalik cabaran yang dihadapi semasa pandemik ini, hubungan menjadi semakin penting sekarang ini berbanding sebelumnya. Pelanggan bukan sekadar mengharapkan syarikat untuk memahami keinginan mereka dan memperibadikan pengalaman mereka, malah mereka mengharapkan jenama untuk menjangkakan keperluan mereka secara proaktif dan menyediakan pilihan layan diri yang jauh melebihi halaman Soalan Lazim yang mudah. Pengalaman Maya Hari Inspirasi Quadient akan memberikan pandangan dan petua penting yang diperlukan untuk profesional pengalaman pelanggan untuk terus cemerlang walaupun dalam situasi gangguan dan perubahan yang mempengaruhi perniagaan hari ini.”

Untuk agenda acara dan pendaftaran percuma, sila lawati www.quadient.com/inspire-days-virtual-experience.

Mengenai Quadient®

Quadient merupakan penggerak di sebalik pengalaman pelanggan yang bermakna paling di dunia. Dengan memberi tumpuan kepada empat bidang penyelesaian utama termasuk Pengurusan Pengalaman Pelanggan, Automasi Proses Perniagaan, Penyelesaian Berkaitan Mel, dan Penyelesaian Loker Bungkusan, Quadient membantu memudahkan hubungan antara orang ramai dan perkara yang penting. Quadient menyokong beratus-ratus ribu pelanggan di seluruh dunia dalam usaha mereka untuk mewujudkan hubungan yang relevan,diperibadikan dan mencapai kecemerlangan pengalaman pelanggan. Quadient disenaraikan dalam petak B Euronext Paris (QDT) dan merupakan sebahagian daripada indeks CAC® Mid & Small dan EnterNext® Tech 40.

Untuk maklumat lanjut mengenai Quadient, sila lawati quadient.com.

Hubungi

Video – https://cdn5.prnasia.com/video/20201007_Quadient.mp4Foto – https://photos.prnasia.com/prnh/20201007/2942449-1-a?lang=0Logo – https://photos.prnasia.com/prnh/20200312/2747992-1LOGO?lang=0

Keywords: Computer Software Computer/Electronics Internet Technology Multimedia/Online/Internet Computer Accessories Trade show news Future Events

Source: PRNEWSWIRE


Tutorial Rasmi Bagi realme X2 Pro Bootloader Unlock

Peranti berkuasa kuda realme X2 Pro baru sahaja diperkenalkan rasmi di pasaran tempatan semalam, dengan tanda harga hanya RM2,399 pada spesifikasi cukup hebat.

Dipadankan dengan cip pemproses hebat Snapdragon 855+, 12GB RAM dan 256GB ROM pada paparan skrin 90Hz Fluid Display bersaiz 6.5” SuperAMOLED, ia boleh dikatakan peranti flagship yang memang perlu dimiliki buat masa kini.

Terbaru ada berita baik khas pengguna realme, kerana realme telah menawarkan tutorial rasmi bagi realme X2 Pro Bootloader Unlock. Ini bermakna pengguna peranti ini boleh menjalankan kerja root, mengubahsuai, install custom ROM dan lain-lain modifikasi tanpa menjejaskan waranti.

Bagi yang berminat, hanya ikuti langkah demi langkah yang diberikan melalui laman rasmi realme.

realme X2 Pro Peranti Flagship Paling ‘Hype’ & Menakjubkan – Kuasa Kamera Terunggul!


Waze Kini Tampil Dengan Penambahbaikan Yang Comel Giler!!!

Waze, sebuah pelantar yang menyatukan komuniti di dalam dan di luar jalanan, bersedia untuk menyambut orang ramai yang kembali ke jalan raya dengan identiti jenama dan Moods baru untuk menyuntik lebih banyak keseronokan dalam setiap perjalanan.

Sama ada anda “Happy,” “Wild,” “Zombified,” atau apa sahaja perasaan yang anda alami, terdapat Mood untuk semua orang menggambarkan perasaan mereka semasa dalam trafik, dalam semua detik-detik yang berbeza perjalanan mereka, dan membuat orang tersenyum, walaupun mereka tidak banyak sebab untuk tersenyum.

Selain daripada Moods, sebuah palet warna baru Waze yang berani mencerminkan kegembiraan dan keunikan pengguna kami, dan bahasa visual baru berdasarkan jalanan dan peta, akan dapat dilihat di beberapa tempat, termasuk laman web Waze, e-mel, dan saluran sosial.


Skor GeekBench Terdedah?! Apple A13 Mencapai Single-Core 5415 & Multi-Core 11294!

Hanya tinggal beberapa hari sahaja seluruh dunia akan menyambut ketibaan iPhone 11 pada 10 September (waktu tempatan 11 September, 1am), seperti biasa pelbagai ketirisan sama ada spesifikasi atau reka bentuk telah dikongsikan di laman sesawang.

Terkini, dipercayai ujian benchmark cip Apple A13 terdedah di laman GeekBench dengan skor mencapai 5415 bagi single-core dan 11294 bagi multi-core. Daripada skor ini jelas nampak peningkatan yang agak banyak pada cip A13 berbanding A12, di mana sebanyak 12.7% lebih tinggi pada single-core dan 1.47% pada multi-core.

Mengikut info terdedah sebelum itu, cip A13 berkemampuan mengurangkan kuasa sebanyak 10% dan meningkatkan prestasi sebanyak 7%. Di samping itu, iPhone 11 yang bakal diperkenalkan akan menggunakan cip Apple 13 yang diberi kod nama Cebu, model adalah T8030.


Penjualan Samsung Galaxy S8/S8+ Mencecah 5 Juta Unit?!

Penjualan peranti flagship dari Samsung ini nampaknya memberansangkan kerana setakat ini, 5 juta unit telah terjual seluruh dunia. Kenyataan bertulis belum lagi diperolehi tetapi Jurucakap rasmi Samsung menyatakan bahawa secara umumnya peranti terbaru mereka telah terjual melebihi 5 juta unit seluruh dunia.

Berikutan teknologi canggih yang hadir pada Samsung Galaxy S8/S8+, angka penjualan akan terus meningkat dan dijangka jumlahnya akan mencecah sehingga 120 juta unit menjelang awal bulan depan. Firma berkenaan turut memberitahu Samsung Galaxy S8/S8+ akan dibawa masuk ke pasaran China dalam bulan ini juga.


Peranti Mudah Alih Mengatasi jangkaan Tahun 2020 dengan Perbelanjaan Pengguna Berjumlah $143 Bilion pada Aplikasi

SAN FRANCISCO, 13 Januari 2021 /PRNewswire/ — App Annie, syarikat data dan analisis peranti mudah alih yang membantu jenama dan penerbit mewujudkan pengalaman menarik pada peranti mudah alih, hari ini mengeluarkan laporan Kedudukan Peranti Mudah Alih 2021. Penilaian tahunan ini memberikan gambaran tentang kesan yang meluas di seluruh industri dan ekonomi global.

Tahun 2020 telah memacu pertumbuhan penerimaan peranti mudah alih apabila pengguna menggunakan peranti mudah alih mereka untuk berhubung, bekerja, belajar, bermain dan berhibur walaupun COVID-19 telah menyekat cara hidup mereka. Pengguna membelanjakan $143 bilion untuk aplikasi mudah alih pada tahun 2020, peningkatan sebanyak 20% berbanding tahun 2019. Pasaran utama yang memacu pertumbuhan ini termasuklah China, Amerika Syarikat, Jepun, Korea Selatan dan United Kingdom.

Antara penemuan yang diperoleh termasuk:

Laporan Kedudukan Peranti Mudah Alih 2021 menunjukkan cara untuk menavigasi trend makro dan demografi yang membantu  mengenal pasti jenama dan penerbit terkemuka yang berjaya dalam permainan, fintech, peruncitan, sosial, video dan lain-lain.

“Dunia telah berubah selamanya. Walaupun orang ramai di seluruh dunia terpaksa tinggal di rumah, kami melihat amalan penggunaan peranti mudah alih meningkat sebanyak tiga tahun,” kata Theodore Krantz, Ketua Pegawai Eksekutif App Annie.

Menurut James Cordery, Ketua Strategi Pemasaran Prestasi, Deliveroo, “Pada tahun 2020, kami berjaya memberi tumpuan untuk melaksanakan strategi mudah alih yang benar-benar merealisasikan pertumbuhan berterusan untuk Deliveroo. Kami berjaya menggabungkan wawasan pengguna dengan konteks pasaran daripada App Annie dalam membuat keputusan yang memberi kesan yang tinggi terhadap prestasi kami.”

Pada tahun ini, dengan pengalaman interaktif yang baharu, laporan tersebut memberi gambaran keseluruhan tentang kesan utama dalam industri peranti mudah alih merentasi 11 industri dan 30 buah negara. Analisis dan anggaran dalam laporan ini adalah berdasarkan App Annie Intelligence.

Baca sepenuhnya laporan Kedudukan Peranti Mudah Alih 2021 di sini .

Tentang App AnnieApp Annie  ialah platform data dan analisis peranti mudah alih yang paling dipercayai di industri. Misi App Annie adalah untuk membantu pelanggan mewujudkan pengalaman peranti mudah alih yang menarik dan mencapai kecemerlangan.

Logo – https://ering.com.my/wp-content/uploads/2021/01/peranti-mudah-alih-mengatasi-jangkaan-tahun-2020-dengan-perbelanjaan-pengguna-berjumlah-143-bilion-pada-aplikasi.jpg

Keywords: Computer/Electronics Entertainment Mobile Entertainment Telecommunications Survey, Polls & Research

Source: PRNEWSWIRE


Raya Sakan Dengan 30 Honda City Dari Samsung

Samsung Malaysia telah melancarkan peraduan Great Galaxy Raya Deals, yang berlangsung bermula 23 Mei 2016 hingga 17 Julai 2016 dengan menawarkan 30 buah Honda City untuk dimenangi dan pelbagai hadiah-hadiah menarik.

Great Galaxy Raya Deals menampilkan program belian-atas-belian khas untuk peminat peranti Samsung. Sesiapa yang membeli Samsung Galaxy S7, Galaxy S7 Edge dan Galaxy Note 5 dari kedai terpilih, mereka layak membeli sebuah Gear VR dengan diskaun sebanyak 30%.

Bukan itu sahaja, pembeli juga akan menerima sebuah pengecas wayarles Samsung yang bernilai RM279 secara percuma. Jika ingin merebut salah satu daripada 30 buah kereta Honda City, pengguna perlu membeli peranti Samsung Galaxy yang terpilih berjumlah sekurang-kurangnya RM300 untuk melayakkan anda menyertai peraduan tersebut.


Simpliday, Peringatan Yang Cukup Sempurna

Salah satu ciri utama yang Simpliday tawarkan adalah kebolehan menyatukan semua peringatan peristiwa, kerja, peringatan dan pelbagai lagi. Anda boleh menyelaraskan e-mel anda dengan kalendar, akses e-mel yang masuk dan menukar mereka menjadi peringatan atau mesyuarat pada kalendar anda. Anda juga boleh memulakan peringatan pada komputer anda (Mac) dan berinteraksi dengan mereka melalui aplikasi Simpliday itu.

Selain itu anda juga menghasilkan jemputan terus dari aplikasi, yang akan kelihatan lebih baik daripada mana-mana jemputan yang anda buat sebelum ini. Dalam erti kata lain ia memudahkan tugasan peringatan dan juga menguruskan jemputan ke majlis dan acara seperti mesyuarat, perjumpaan dan pelbagai lagi.

Muat Turun:


Gravity Game Tech Lancar Secara Rasmi ‘THE LORD’, berserta Pelbagai Acara untuk Pengguna

KUALA LUMPUR, Malaysia, MANILA, Filipina dan SINGAPURA, 23 Februari 2021 /PRNewswire/ — Selepas melancarkan Ujian Beta Tertutup sebanyak dua kali pada 13 Januari – 16 Januari dan 18 Februari –  21 Februari 2021, ‘THE LORD’ telah mendapat sambutan yang sangat hangat daripada pengguna Thai, dijamin dengan lebih 200,000 ID Pra-daftar. Pada 22 Februari, beta terbuka tersebut tersedia untuk dimuat turun. Beta Terbuka Rasmi THE LORD dilancarkan secara rasmi oleh Gravity Game Tech pada hari ini (23 Februari). Permainan tersebut dipersiapkan dengan baik untuk menyokong pengguna permainan dengan lebih 150,000 ID.

‘THE LORD’ telahpun dilancarkan secara rasmi

Tambahan pula, ‘THE LORD’ turut menyediakan pelbagai acara untuk mengalu-alukan pengguna baharu.

Five Goddesses adalah dengan mengumpul Goddess Token bagi mendapatkan Five Goddesses. Token tersebut boleh didapati dengan menyelesaikan misi dalam setiap acara seperti Acara Tambah Nilai dan Acara Khas. Daripada acara-acara ini, pengguna boleh mendapat ganjaran premium.

Acara-acara lain termasuk:

Tambahan pula, Gravity Game Tech akan mengadakan Acara Strim Langsung melalui Facebook Rasmi ‘THE LORD’ yang akan memberi maklumat kemas kini pada setiap bulan. Facebook Rasmi juga merupakan platform komunikasi terbuka untuk pengguna permainan.

“Galaslah Peranan The Lord, Lakarlah legenda dan perluaskan kerajaan!”

Maklumat lanjut:

[Muat Turun Permainan] : http://bit.ly/THELORD-Download

[Laman Sesawang Rasmi] : https://www.thelord-sea.com

[Halaman Peminat Facebook Rasmi] : https://www.facebook.com/TheLord

[Instagram Rasmi : https://www.instagram.com/gravitygametech_official

Latar Belakang Gravity Game Tech Co., LTD.

Gravity Game Tech Co., Ltd. ialah sebuah syarikat permainan dalam talian yang terkenal di dunia yang ditubuhkan pada April 2000, semasa peringkat awal industri permainan Korea. Sebagai peneraju dalam industri ini, Gravity menjadi satu-satunya syarikat permainan domestik yang disenaraikan secara langsung di NASDAQ. Gravity membangunkan MMORPG Ragnarok Online yang telah menawarkan perkhidmatan dalam pasaran domestik serta seluruh dunia dan memperoleh pelbagai pemain. Selain itu, Gravity terus mengembangkan jangkauan perniagaannya sebagai perniagaan penerbitan global dengan meluaskan perkhidmatannya dengan permainan berkaitan Ragnarok Online IP serta permainan-permainan lain yang terdiri daripada pelbagai genre dan platform.

Keywords: Entertainment Mobile Entertainment Multimedia/Online/Internet New products/services

Source: PRNEWSWIRE


Edisi Terhad DUALSHOCK 4 Wireless Controllers Bakal Tiba Pada 6 September 2019 – Harga Jualan RM259!

Bagi memberikan lebih pilihan kepada pengguna, Sony Interactive Entertainment Singapore Private Limited (SIES) kini memperkenalkan tambahan warna baru untuk DUALSHOCK 4 Wireless Controllers. Edisi terhad ini didatangkan dengan empat pilihan warna – termasuk Electric Purple, Red Camourglage, Titanium Blue dan Rose Gold.

Bagi yang berminat, edisi terhad DUALSHOCK 4 Wireless Controller bakal tiba pada 6 September 2019 – pada tanda harga sangat menarik iaitu RM259 sahaja. Edisi terhad ini boleh didapati menerusi PlayStation Store – sementara stok masih ada!

Dalam pada itu, SIES juga bakal muncul dengan edisi terhad Gold Wireless Headset dalam kemasan warna Rose Gold pada penghujung bulan Okterber kelak! Ia masih mengekalkan spesifikasi yang sama dengan generasi terdahulu.

Namun apa yang membezakannya adalah kemasan logam Rose Gold pada bahagian kepala dan logo PlayStation timbul pada bahagian dalam. Bagi yang berminat, harga jualan adalah RM449!


Pandang Pertama! Pengumuman Harga Honor 6X

Honor Malaysia meneruskan usaha mereka menawarkan peranti terkini pada harga yang jauh lebih rendah dari pesaing. Model terbaru mereka, Honor 6X merupakan sebuah smartphone yang dilengkapi kamera dwi-lensa berserta tambah baik pada pemproses dan juga kapasiti bateri.

Kamera belakang Honor 6X dilengkapi sensor 12MP dan 2MP yang menawarkan fungsi wide aperture, sekaligus menghasilkan kualiti imej yang lebih baik dan juga membolehkan anda mendapatkan efek bokeh yang artistik. Sensor 12MP bertanggungjawab di dalam komposisi imej, manakala sensor 2MP mengesan kedalaman subjek di dalam viewfinder. Hasilnya, setup dwi-lensa ini mampu memberikan kualiti dan efek yang jauh lebih baik berbanding setup kamera tradisional.

Dari segi pemprosesm Honor 6X dilengkapi cip Kirin 655 Octa-core 16nm yang menawarkan 65% lebih prestasi tanpa perlu menggunakan kuasa yang tinggi. Selain itu anda juga boleh memilih variasi Honor 6X yang terdiri daripada 3GB + 32GB atau 4GB + 64GB (RAM + ROM). Dengan spesifikasi yang disebutkan ini, Honor 6X mampu memberikan prestasi pemproses yang cukup baik dan stabil.

Komponen kuasa pada peranti ini juga telah ditambah baik dengan model ini mempunyai kapasiti bateri sebesar 3340mAh yang mampu memberikan masa operasi dari 1.5 hari (penggunaan berat) sehinggalah 2.15 hari. Bukan sahaja menawarkan bekalan kuasa yang besar, Honor 6X juga dilengkapi teknologi pengecasan pantas untuk memudahkan hidup anda.

Honor 6X akan mula dijual secara rasmi pada 17 Februari 2017. Honor juga mengumumkan pra-tempah peranti ini sudah pun dibuka melalui laman DirectD yang seterusnya akan membawa anda ke stor Lazada DirectD untuk proses pra-tempah. Bagi 50 penempah pertama, anda akan menerima hadiah bernilai RM 249 terdiri daripada turbine earphone, casing dan juga baucer RM 100 untuk petrol.


SanDisk Mendahului Pasaran Memori Tambahan microSD Sebesar 256GB & Pindahan Data Lebih Pantas

SanDisk hari ini telah memperkenalkan dua kad memori tambahan microSD 256GB dengan masa pindahan data 10x yang lebih pantas, sekali gus mendahului pasaran semasa.

Kad memori pertama keluaran SanDisk adalah Extreme SD UHS-I yang menawarkan pindahan data, baca dan tulis sepantas 90MB/s dan 60MB/s. Menurut jurucakap Sandisk lagi, kad memori ini mampu menyimpan selama 14 jam video berdefinasi Ultra HD 4K.

SanDisk turut memperkenalkan kad UHS-I Edisi Premium iaitu SanDisk Ultra microSD UHS-I yang mempunyai kadar pindahan data sedikit perlahan iaitu 95MB/s, tetapi pengguna masih boleh memindahkan sehingga 1,200 gambar kurang daripada 1 minit. Berbeza dari model Sandisk Extreme, SanDisk Ultra hanya menawarkan masa simpanan video HD penuh sehingga 14 jam.

Kedua-dua kad memori yang diperkenalkan ini kalis air, hentakan, X-Ray dan juga panas melampau. SanDisk Ultra akan mula dipasarkan mulai Ogos 2016 dengan harga USD 149.99 (kira-kira RM 601), manakala Sandisk Extreme pula akan dilancarkan dalam tahun ini pada harga USD 199.99 (kira-kira RM 802).

SanDisk Ultra

Sandisk Extreme


Miliki HUAWEI P30 128GB Secara Percuma Menerusi Pelan Pascabayar Celcom Mobile

HUAWEI Siri P30 sudah rasmi dan bakal tersedia pada 6 April ini. Justeru Celcom tidak mahu ketinggalan dalam memberikan tawaran terbaik menerusi kempen rangkaian Celcom.

Menariknya pelanggan Celcom boleh mendapatkan HUAWEI P30 128GB secara percuma menerusi pelan pasca bayaran Celcom Mobile Platinum Plus dan 1 pelan tambahan. Pelanggan juga boleh mendapatkan P30 128GB pada harga RM70 sebulan menerusi pelan ansuran 24 bulan yang dikenali sebagai EasyPhone.

Pada masa yang sama, Celcom memberikan tawaran bagi model tambahan iaitu P30 Pro (256GB) dan P30 Pro (512GB). Bagi model P30 dan P30 Pro(256GB) ia akan ditawarkan dalam warna hitam, Aurora dan Breathing Crystal. Namun, P30 Pro (512GB) hanya boleh didapati dalam warna Aurora.

Siri P30 seperti yang diberitahu akan tersedia pada 6 April dan pelanggan boleh membeli di mana-mana Celcom Online Store, cawangan Celcom Bluecube dan Celcom Certified Partner di seluruh nengara.

Menariknya, anda bukan hanya menerima peranti itu sahaja. Pelanggan Celcom turut menerima sarung telefon pengecas tanpa wayar secara PERCUMA bernilai RM268 apabila mereka membeli Huawei P30 128GB. Dalam pada itu, pembeli P30 Pro 256GB dan 512GB pula akan menerima Casing Snorkeling Waterproof PERCUMA bernilai RM428, sementara stok masih ada.

Lebih mengujakan, pelanggan terawal yang membeli HUAWEI P30 dan P30 Pro dari bluecube Celcom di Taman Molek dan Sunway Iconic pada 6 April nanti berpeluang menerima Backup Storage 1TB HUAWEI bernilai RM599 dan HUAWEI Bluetooth Headset AM61 bernilai RM205.

Keterujaan memilik peranti HUAWEI siri P30 ini disebabkan oleh spesifikasi yang menakjubkan khususnya dalam fotografi yang mana bertepatan dengan slogan ‘Rewriting the Rules of Photography’. Peranti ini menampilkan kamera SuperSensing 40MP Leica Triple (40MP utama + 16MP lebar sudut + 8MP telephoto) dengan AIS dan OIS untuk P30.

Manakala bagi P30 Pro disertakan dengan SuperSensing 40MP Leica-made quad camera system, (20MP ultra wide + 40MP wide angle + 8MP 5x telephoto + ToF). Apa yang pasti, kedua-dua peranti ini disertakan dengan kamera swafoto 32MP dengan AI HDR+.

Bagi mendapatkan maklumat lanjut, anda boleh melayari laman sesawang Celcom.


ETS Mewujudkan ETS Strategic Capital untuk Memanfaatkan Peluang Pertumbuhan Baharu dalam Pendidikan

Unit ETS baharu akan meneruskan pelaburan ekuiti strategik, perkongsian pertumbuhan dan penggabungan serta pengambilalihan

PRINCETON, New Jersey, 17 September 2020 /PRNewswire/ — ETS, organisasi penilaian dan pengukuran pendidikan bukan berasaskan keuntungan terbesar di dunia, hari ini mengumumkan penciptaan ETS Strategic Capital, sebuah unit baharu yang akan memberi tumpuan untuk mengembangkan perniagaan dan memajukan misinya melalui pelaburan ekuiti strategik, perkongsian pertumbuhan serta penggabungan dan pengambilalihan.

ETS Strategic Capital akan meluaskan, mengembangkan dan mempelbagaikan penawaran ETS dalam penilaian, pembelajaran dan pembangunan untuk K-12, pendidikan tinggi dan syarikat. Dengan mandat ini, ETS Strategic Capital secara aktif mencari transaksi untuk mewujudkan portfolio global syarikat pendidikan inovatif yang akan mempunyai kesan kewangan dan strategik yang positif.

“Kami telah mencapai titik penting dalam evolusi pendidikan yang sedang berlangsung – terdapat perubahan dasar tentang bagaimana perkhidmatan pendidikan disampaikan, bagaimana alat dan penilaian disusun dan bagaimana pelajar, sekolah dan syarikat akan terlibat dan terhubung,” kata Ralph Taylor-Smith, Pengarah Urusan ETS Strategic Capital. “Dengan pembiayaan, kepakaran dan pengalaman kami dalam bidang pendidikan, ETS Strategic Capital berada pada kedudukan yang baik untuk membantu syarikat-syarikat pendidikan baharu yang menangani jurang ini untuk berkembang dan meningkatkan impak mereka, sambil memanfaatkan peluang-peluang baharu. ETS menawarkan keupayaan nilai tambah dalam penilaian, penyelidikan dan pembangunan, pengedaran global serta teknologi inovatif ke dalam portfolio dan syarikat-syarikat rakan kongsi kami.”

ETS Strategic Capital kini mempunyai portfolio lima syarikat yang menawarkan teknologi, model perniagaan baharu dan liputan geografi dan yang melengkapi serta membangunkan bidang perniagaan ETS semasa:

ETS Strategic Capital akan berfungsi sebagai pelaburan ekuiti swasta dan cabang pelaksanaan M&A untuk ETS, anak syarikat serta dan rakan kongsinya. Ia akan mendapatkan transaksi dari pasaran domestik Amerika Syarikat dan antarabangsa. Ia akan bekerjasama dengan ekosistem EdTech yang lebih luas, untuk mengenal pasti dan melaksanakan perjanjian, menyelaras dengan unit perniagaan ETS lain untuk mengenal pasti peluang dan keperluan, jaringan dengan firma perkhidmatan profesional dengan kepakaran pendidikan dan membina hubungan langsung dengan perniagaan di peringkat antarabangsa — terutamanya di rantau Asia Pasifik, Asia Tenggara, Amerika Latin dan Timur Tengah & Afrika (MENA).

Lebih khusus lagi, ETS Strategic Capital akan mensasarkan pelaburan ekuiti swasta yang biasanya berada di Siri B, C atau lebih baharu, di mana syarikat telah mempunyai produk yang telah terbukti dan/atau pasaran yang sesuai, pelanggan awal dan model perniagaan yang telah dibangunkan dan sedang mencari pertumbuhan baharu modal seterusnya untuk mengembangkan perniagaan; dalam situasi tertentu, pelaburan peringkat awal mungkin dilakukan. Pengambilalihan akan memberi fokus kepada tawaran skala pasaran pertengahan, walaupun pengambilalihan yang lebih kecil atau lebih besar juga boleh dilakukan dalam keadaan tertentu. ETS Strategic Capital mentakrifkan perkongsian pertumbuhan secara meluas dan mereka mungkin melibatkan usaha sama (JV), rakan niaga atau perjanjian pengedaran, pelesenan Harta Intelek (IP) dan hubungan pemindahan teknologi, bersama dengan perkongsian perniagaan nilai tambah yang serupa.

Ralph Taylor-Smith, yang kini merupakan Naib Presiden Pembangunan Korporat di ETS, akan menjadi Pengarah Urusan dalam unit baharu, membawa bersama-sama banyak pengalaman dalam pelaburan ekuiti swasta, M&A dan perkongsian pertumbuhan dan usaha sama. ETS Strategic Capital mempunyai pasukan di kedua-dua belah pantai yang berkembang yang berpusat di pejabat di Princeton, N.J., Washington, D.C. dan Lembah Silikon, Calif.https://www.ets.capital/team/

Tentang ETS

Di ETS, kami meningkatkan kualiti dan ekuiti dalam pendidikan untuk orang di seluruh dunia dengan membuat penilaian berdasarkan kajian yang teliti. ETS memberikan perkhidmatan kepada individu, institusi pendidikan dan agensi kerajaan dengan menyediakan penyelesaian khusus untuk pensijilan guru, pembelajaran bahasa Inggeris dan pendidikan sekolah rendah, menengah dan tinggi dan dengan melakukan penyelidikan pendidikan, analisis dan kajian dasar. Ditubuhkan sebagai syarikat bukan berasaskan keuntungan pada tahun 1947, ETS membangun, mentadbir dan memberikan skor kepada lebih daripada 50 juta ujian setiap tahun — termasuk ujian TOEFL® dan TOEIC®, ujian GRE® dan penilaian The Praxis Series® — di lebih daripada 180 buah negara dan di lebih daripada 9,000 lokasi di seluruh dunia. www.ets.org.

Logo – https://ering.com.my/wp-content/uploads/2020/09/ets-mewujudkan-ets-strategic-capital-untuk-memanfaatkan-peluang-pertumbuhan-baharu-dalam-pendidikan.jpg

Keywords: Banking/Financial Service Computer Software Computer/Electronics Education New products/services Not for profit Venture Capital

Source: PRNEWSWIRE


HUAWEI Perkenal HarmonyOS – Dikatakan Lebih Lancar & Selamat

HUAWEI secara rasmi memperkenalkan sistem operasi keluarannya, Harmony OS pada acara HUAWEI Developer 2019, hari ini. HarmonyOS atau juga dipanggil Hong Meng dalam bahasa mandarin dikatakan membawa lebih banyak kemudahan kepada dunia.

HarmonyOS has just been announced at #HDC2019! How are we going to build an all-scenario smart ecosystem and experience? How will we overcome the challenges of future OS for connected things? Stayed tuned with us to find out. pic.twitter.com/x7ZbgcEy2d

— Huawei Mobile (@HuaweiMobile) August 9, 2019

Harmony OS adalah sistem operasi yang dibina berasaskan mikrkernel (sama seperti Fuchsia OS dalam pembangunan Google – namun prestasi Harmony OS dikatakan lebih pantas). HUAWEI mengatakan sistem ini dioptimasi untuk menjadi lebih lancar dan selamat – dikatakan berbeza daripada Android dan iOS.

Ia dikatakan memiliki penggunaan yang fleksibel pada pelbagai variasi peranti – namun buat masa ini, tidak menyasarkan untuk peranti pintar kerana masih mengutamakan penggunaan Android bagi menyajikan pembangunan terbaik. Pun begitu, HUAWEI dikatakan bersedia beralih ke HarmonyOS seandainya larangan Amerika Syarikat masih berterusan.

A modularized #HarmonyOS can be nested to adapt flexibly to any device to create a seamless cross-device experience. Developed via the distributed capability kit, it builds the foundation of a shared developer ecosystem #HDC2019 pic.twitter.com/2TD9cgtdG8

Menurut HUAWEI lagi, versi pertama peranti dilengkapi sistem operasi ini akan dilancarkan sekitar akhir tahun ini. Selain itu, sistem ini juga bakal ditawarkan dalam bentuk sumber terbuka – bagi membolehkan diakses oleh semua pihak di seluruh dunia.

Pada masa sama, HUAWEI mengumumkan versi pertama akan dilancarkan pada Smart Screen (TV) pada 10 Ogos 2019 di persidangan berkenaan. Untuk versi 2.0 pula dijangka muncul pada tahun hadapan dengan prestasi yang dipertingkatkan. Manakala versi 3.0 akan dikeluarkan pada tahun 2021 dan memberi tumpuan untuk meningkatkan perisian OS.


Rasmi! Siri Xiaomi Mi 10 Sokong Snapdragon 865 + RAM LPDDR5 & Kamera Utama 108MP

Xiaomi kini muncul dengan smartphone baru lagi menerusi pengenalan siri Xiaomi Mi 10 – membawakan sejumlah perkakasan hebat di samping kamera lebih menonjol. Tidak ketinggalan ia juga dilihat bakal menjadi pencabar baharu yang berpotesi tinggi dalam dunia peranti pintar!

Xiaomi Mi 10 membawakan paparan bersaiz 6.7″ AMOLED bersama rekaan paparan berlubang dengan sokongan kadar segar semula 90Hz. Papaan ini turut menyokong pengiktirafan HDR10+ dengan kadar sentuhan 180Hz touch sensing. Enjin dalaman peranti ini diperkasakan oleh Snapdragon 865.

Perkakasan ini digabungan dengan persediaan RAM sehingga 12GB (LPDDR5) serta storan sehingga 256GB. Ia turut didatangkan dengan sokongan dual mode 5G dan WiFi 6. Melengkapi peranti adalah bateri dengan kapasiti 4,780mAh + pengecasan pantas 30W. Lebih menarik, ia turut menyokong pengecasan berbalik 10W.

Untuk persediaan kamera pula, ia membawakan empat lensa utama – 108MP + 2MP + 2MP + 13MP. Kamera utama ini dikatakan menyokong rakaman video sehingga resolusi 8K dan lensa 108MP pada peranti ini berjenis ISOCELL dari Samsung. Turut mengiringinya, kamera selfie sebesar 20MP.

Xiaomi Mi 10 Pro juga membawakan paparan yang sama iaitu berukurran 6.67″ AMOLED FHD+ (2340 x 1080) dengan kadar segar 90Hz. Untuk keselamatan, ia menyertakan sokongan pengimbas cap jari terbina pada papadan dan juga disertakan dengan ketahanan P2i.

Enjin dalaman diperkasakan dengan sokongan Sanpdragon 865 bersama persedian memori sehingga 12GB RAM (LPDDR5) dan 512GB storan (UFS3.0). Ia juga didatangkan sistem penyejukan 3D dan teknologi Game Turbo bertujuan mengoptimumkan lagi peranti.  Untuk bateri, ia dibekalkan dengan bateri berkapasiti 4,500mAh dengan pengecasan pantas 50W. Selain itu, ia juga menyokong pengecasan tanpa wayar 30W dan pengecasan berbalik 10W.

Untuk kamera pula, ia dilengkapi 4 kamera utama – 108MP + 20MP + 8MP + 12MP dan kamera selfie sebesar 20MP. Kamera ini disuntik dengan sokongan 10X hibrid zoom dan 50z digital zoom. Xiaomi Mi 10 Pro menyokong antaramuka MIUI 11 dan tersedia dalam dua pilihan warna seperti Starry Blue & Pearl White.


Reviu Eksklusif: ASUS VivoBook Ultra K403, Kecil, Kuat Dan Berkuasa!!! Berbaloi Untuk Dimiliki

ASUS baru sahaja melancarkan komputer riba terbaharunya iaitu ASUS VivoBook Ultra (K403) yang mana tawaran harga jualan adalah RM2699（i3-8145U）/ RM3399（i5-8265U). Walaupun ia bersaiz kecil dan kompak tetapi jangan memandang enteng kerana prestasi dan daya tahannya pasti membuatkan anda tidak senang duduk untuk mendapatkan komputer riba ini. Jom kita lihat komputer riba ini dengan lebih terperinci.

ASUS VivoBook Ultra K403 ini tampil dengan pemproses yang sangat baik iaitu Intel Core i3-8145U dengan 8GB RAM serta 512GB PCIe Gen3×2. Bagi grafik pula ia tampil dengan Intel® HD Graphics 620 yang memberikan kesan grafik yang sangat baik kepada pengguna. Visual akan menjadi lebih nyata. Jadi bagi yang ingin menyiapkan tugasan atau menonton video pastinya akan lebih lancar tanpa sebarang lag atau gangguan. Berikut adalah spesfikasi penuh komputer riba ini:

Spesifikasi

ASUS VivoBook Ultra (K403)

Pemproses

8th Gen Intel® Core™ i3-8145U

8th Gen Intel® Core™ i5-8265U

Sistem Operasi

Windows 10 Home

Paparan

14 inci16:9 aspect ratio FHD (1920×1080) display

4 bucu NanoEdge dengan 4.1mm kenipisan bezels dan  nisbah skrin ke kerangka 87%

Grafik

Intel® HD Graphics 620

Memori

Sehingga 8GB LPDDR3 2133GHz

Storan

512GB PCIe Gen3 x2

Sambungan

1 x USB 3.1 Gen 1 Type-C™

1 x USB 3.1 Gen 1 Type-A

1 x USB 2.0 Type-A

1 x Audio combo jack

1 x HDMI 1.4

1 x SD card reader

1 x DC jack

Audio

2 x built-in stereo speakers

Sonic Master technology

Array microphone

Bateri

72Wh lithium-polymer battery (4-cell)

Jangka hayat bateri sehingga 24 jam

warna

Silver Blue dan Petal Pink

Saiz

322.86 x 208.48 x 16.5mm

Berat

Jika dilihat dari luaran sahaja pasti sudah berjaya menambat hati anda dengan rekaan yang sangat elegan dan eksklusif. Dengan kenipisannya yang hanya 16.5mm dan berat hanya 1.3 kg memberikan 1 nafas baharu dalam rekaannya. Pastinya amat mudah untuk dibawa ke mana sahaja.

Chasis komputer riba ini yang diperbuat daripada aluminum pastinya memberikan nilai tambah dari segi rekaannya. Ditambah dengan warna Petal Pink menambahkan keanggunan pada komputer riba riba ini. Logo ASUS yang sedikit timbul di bahagian belakang menambah nilai eksklusif rekaannya.

Menariknya pada touchpad, tersedia pengimbas cap jari yang memberikan kelainan pada komputer riba ini. Di bahagian kiri komputer riba ini, dilengkapi dengan DCIN jack, HDMI 1.4, USB 3.1 Gen 1 Type-A dan USB 3.1 Gen 1 Type-C. Manakala disebelah kanan pula disertakan dengan USB 2.0 Type-A, slot SD card reader dan audio jack.

Berikut adalah gambaran penuh komputer riba ini:

Sungguhpun ASUS VivoBook Ultra K403 ini tampak kecil daripada luaran, namun ia mendapat MIL-STD-810G military standard bagi ketahanan dan kebolehpercayaan. Ia mampu bertahan dalam situasi altitud tinggi, suhu dan kelembapan yang ekstrem. Menariknya, ia juga melepas ujian dalaman ASUS yang mana melangkaui standard yang ditetapkan di dalam industri. Jadi anda tidak perlu risau lagi!!!

Menariknya, ASUS VivoBook Ultra K403 ini tampil dengan paparan NanoEdge yang bezel yang sangat nipis iaitu 4.1mm. Ia secara langsung memberikan paparan yang lebih luas. Jadi tidak hairanlah ia tampil dengan 87% nisbah skrin ke kerangka yang memberikan pengalaman tontonan yang menakjubkan. Disertakan dengan paparan FHD (1920 x 1080) dan IPS panel dengan 178° sudut tontonan. Jadi pengalaman tontonan anda bersama rakan pastinya akan lebih menarik.

Menerusi ASUS Tru2Life Video technology, paparan tontonan video dapat dipertingkat. Ia
mengoptimumkan ketajaman dan kontras setiap piksel bagi setiap frame untuk menghasilkan visual yang lebih nyata.

Ini adalah kelebihan yang terdapat pada komputer riba ini apabila ia tampil dengan bateri yang sangat besar iaitu 72Wh 4cell lithiumpolymer. Menariknya ia dikhabarkan mampu bertahan selama 24 jam yang menjadikan ia antara komputer riba yang mempunyai jangka hayat bateri yang lama.

Kami telah menjalankan ujian ketahanan bateri apabila menonton youtube selama 3 jam tanpa henti. Hasil daripada ujian ini mendapati ia hanya menggunakan 37% bateri sahaja. Berikut adalah hasil ujian daya tahan bateri komputer riba ini:

Kami turut melakukan ujian pengecasan bagi mengetahui sepantas mana ia mampu mengecas penuh. Kami mula mengecas komputer riba ini ketika ia berada pada 37% iaitu pada jam 12.58 P.M. Ia mencapai 100% pada jam 3.32 P.M. Mengambil masa hanya selama 2 jam 34 minit. Berikut adalah hasil ujian pengecasan komputer riba ini:

Sungguhpun ia bersaiz kecil, tetapi ia tampil dengan paparan kekunci bersaiz penuh. Ia tampil dengan rekaan ergonomik backlit yang mana ia hadir dengan 1.4mm jarak antara butang. Jadi ia akan memberikan keselesaan ketika anda menaip dan melakukan pekerjaan.

Penggunaan Touchpad ini adalah sangat selesa dan lancar. Ia turut menyokong Windows 10 touchpad gestures yang mana ia turut disertakan dengan multi-gesture input. Pengimbas cap jari juga turut disertakan pada touchpad ini. Berikut adalah cara tetapan:

ASUS VivoBook Ultra K403 ini tampil dengan ASUS Sonic Master audio technology yang mana mengabungkan hardware, software dan rekaan penalaan audio yang memberikan audio yang sangat baik. Anda boleh mengoptimumkan audio dengan ASUS Audio Wizard. Perisian penalaan audio ini disertakan dengan 5 mod pratetap bergantung kepada penggunaan sama ada untuk muzik, movie, rakaman, gaming dan mode ucapan.

Kami telah melakukan beberapa ujian mennggunakan aplikasi UserBenchMark dan CrystalDiskMark 6. Hasil dapatan daripada ujian ini mendapati ia mempamerkan prestasi yang sangat baik mengikut kelasnya. Berikut adalah hasil ujian komputer riba ini:

Secara keseluruhan ASUS VivoBook Ultra K403 ini adalah sangat baik dan sesuai digunakan bagi golongan profesional atau pelajar melakukan tugasan. Dengan saiz yang kompak dan paparan yang menakjubkan memberikan kepuasan buat pengguna. Sungguhpun bersaiz kecil, namun kapasiti bateri yang sangat besar dan mampu untuk bertahan lama memberikan kelebihan kepada pengguna. Jadi berbaloi untuk dimiliki!!!


Xinhua Silk Road: Bandar tengah China lancar penstriman langsung dalam talian festival kebudayaan bunga peony

BEIJING, 9 April 2020 /PRNewswire/ — Festival Kebudayaan Bunga Peony Luoyang kali ke-38 telah membuka tirainya pada hari Isnin di Luoyang, wilayah Henan bahagian tengah China. Ekoran daripada wabak novel coronavirus, festival tahun ini membawa bunga-bunga ke dalam talian, bagi memberi peluang kepada orang ramai yang berada di rumah untuk menyertai khalayak ramai di tempat tersebut.

Acara berkenaan telah distrim langsung selama 24 jam bermula jam 10 pagi pada hari Isnin dan melibatkan 24 cawangan di 8 bahagian, yang menunjukkan pemandangan indah bunga-bunga yang sedang mekar di Luoyang, budaya dan sejarah bandar tersebut, pemandangan alam semula jadi, pembinaan bandar dan juga hidangan masakan tempatan.

Penstriman langsung diadakan melalui studio dan sambungan langsung. Kamera telah dipasang dengan kanta dihalakan ke bunga peony dan penonton boleh melihat bunga-bunga tersebut berkembang mekar pada waktu sebenar. Selain itu, berpuluh-puluh wartawan menuju ke lokasi-lokasi berbeza di bandar tersebut untuk menunjukkan sepenuhnya ciri-ciri Luoyang dan memberi liputan langsung.

Pengguna dalam talian juga boleh menyaksikan penstriman langsung dari tempat-tempat indah yang lain di sekitar bandar tersebut, seperti Longmen Grottoes dan Erlitou Site Museum of the Xia Capital.

Bacaan puisi diadakan sepanjang hari. Pada sebelah malam, satu pertunjukan cahaya distrim langsung dengan penayang holografi dan lampu yang cantik bagi mempersembahkan pemandangan malam yang indah di bandar tersebut.

Luoyang mengadakan festival kebudayaan bunga peony yang pertama pada tahun 1983, setahun selepas bunga peony dinamakan sebagai bunga bandar berkenaan. Bandar tersebut kini mempunyai pelbagai taman untuk menanam dan menumbuhkan semula bunga peony dengan 1,200 jenis berbeza, dengan kawasan penanaman berkeluasan lebih 220 kilometer persegi.

Penstriman langsung acara ini ini telah menggabungkan siar web, siaran TV dan interaksi rangkaian untuk mendemonstrasikan sepenuhnya bunga peony Luoyang yang mekar, budaya dan sejarah, pembangunan ekonomi dan sosial, meningkatkan pengaruh rangkaian media untuk festival kebudayaan bunga peony dan populariti Luoyang, seraya merangsang dengan berkesan penggunaan pelancongan dan pelaburan ekonomi serta meletakkan asas untuk menarik lebih ramai pelancong berkunjung ke Luoyang selepas wabak COVID-19.

Penstriman langsung ini ditaja oleh Jabatan Publisiti Jawatankuasa Perbandaran Luoyang CPC dan dilaksanakan oleh Pusat Perkhidmatan Festival Luoyang, Pejabat Ruang Siber Perbandaran Luoyang serta Stesen Radio dan Televisyen Luoyang.

Lihat pautan asal: https://en.imsilkroad.com/p/312585.html

Foto – https://photos.prnasia.com/prnh/20200407/2771205-1?lang=0

Source: PRNEWSWIRE


Kini Korang Boleh Guna Aplikasi Touch ‘n Go eWallet Di Terminal Bersepadu Selatan (TBS)

Perkhidmatan aplikasi Touch ‘n Go eWallet kini diperluaskan ke Terminal Bersepadu Selatan (TBS) sekali gus menjadikan ia terminal bas tanpa tunai pertama di Malaysia. Inisiatif ini diambil bagi memberikan perkhidmatan terbaik kepada pelanggan, selain juga meningkatkan pengalaman tanpa tunai dalam sektor pengangkutan.

Di smping itu, ia juga bertujuan mempercepatkan aspirasi kerajaan untuk mengubah negara menjadi masyarakat tanpa tunai. Melalui perkhidmatan ini, pengguna kini diberikan alternatif pembayaran lebih mudah dan selamat melalui pembelian tiket bas tanpa tunai.

Terus melangkah ke hadapan, Touch ‘n Go eWallet akan berusaha mengembangkan lagi perkhidmatannya ke lebih banyak terminal bas di Malaysia dalam usaha membawakan teknologi canggih dalam landskap pembayaran digital kepada rakyat Malaysia.


Gambar Acah Siri Huawei P30 Terdedah! Versi Pro Tampil Rekaan Skrin Melengkung + Empat Kamera Utama?!

Walaupun Huawei telah mengeluarkan peranti pintar boleh-lipat Mate X pada acara MWC 2019, dan berjaya menarik perhatian di seluruh dunia. Namun apa yang dipandang lebih penting adalah kehadiran siri P30 yang bakal diperkenalkan pertengahan tahun ini.

Baru-baru ini Roland Quandt telah berkongsi gambar acah siri P30 di Twitter, melalui gambar versi Pro jelas menunjukkan ia hadir dengan rekaan skrin melengkung dan mempunyai empat kamera utama di panel belakang.

Huawei P30 Pro. More info & pics (also of the regular P30) here: https://t.co/Xbint0dtxG pic.twitter.com/o6KEkcytoP

— Roland Quandt (@rquandt) February 27, 2019

Huawei P30 – in what I would call something like Ice White… three cams, laser AF, etc. More pics, also of the Pro-model here: https://t.co/Xbint0dtxG pic.twitter.com/6xIf8NcEYF

Sebaliknya versi P30 hanya menggunakan skrin biasa, dan mempunyai tri-kamera utama. Siri P30 akan tampil dengan rekaan skrin kecil seperti titisan air, dan dipercayai ia menyokong teknologi pengimbas cap jari dalam skrin kerana panel belakang kemas hanya terdapat kamera sahaja.

Gabungan empat kamera utama pada P30 Pro agak menarik kerana tiga kamera direka menegak di sebelah sisi kiri, sementara kamera keempat diletakkan pada bahagian bawah lampu flash. Menurut sumber, lensa ini adalah lensa ToF yang membolehkan peranti mengimbas dunia secara 3D sama seperti yang digunakan pada Honor View20.

Setakat ini P20 Pro masih menduduki tempat pertama di tanda aras DxOMark, adakah P30 Pro akan membawa kejutan pada kuasa penggambarannya? Kita tunggu pelancaran rasmi pada 26 Mac di Paris ya.


Dapatkan vivo V17 Di Senheng / SenQ & Bawa Pulang Hadiah Menarik – Ketersediaan Bermula Sekarang!

vivo V17 kini telah dilancarkan secara rasmi untuk pasaran Malaysia! Harga jualan peranti adalah RM1,699 dan telah mula dijual sejak 21 Disember lalu. Dalam memberi lebih banyak pilihan pemeblian yang mudah dan selamat, korang juga boleh dapatkan peranti ini menerusi Senheng / SenQ – ketersediaan bermula sekarang sehingga 29 Disember 2019!

Menariknya, setiap pembelian didatangkan dengan jaminan waranti tambahan selama satu tahun serta pelan ansuran faedah 0% sehingga 24 bulan. Di samping itu, pelanggan juga berpeluang bawa pulang hadiah percuma menarik, termasuk :


Headphone Terbaru Dari Soul Diberi Nama Ultra

Soul adalah pengeluar fon kepala berkualiti tinggi yang dapat mengubah cara hidup anda apabila memakainya, dijual pada harga yang berpatutan setiap orang mampu untuk memilikinya sebuah.

Soul Ultra terdiri daripada dua pemandu neodymium 40mm yang berkuasa, direka untuk prestasi bunyi yang beresolusi tinggi yang mampu memberikan pengalaman bunyi yang dinamik dan berkuasa.

Headphone ini dicipta menggunakan kulit lembut sebagai pengikat kepala, dan pad telinga untuk keselesaan serta diselitkan kemasan chrome memberikan rasa kemewahan kepada para pencinta muzik atau gamer.

Di samping itu, Soul Ultra serasi untuk kebanyakan telefon pintar ataupun peranti multimedia malah boleh dilaraskan kekuatan bunyi apabila digunakan untuk memanggil atau menjawab panggilan.

Soul Ultra boleh didapati dengan warna Silver sahaja dan dijual pada harga RM299 di pengedar yang sah.


Xiaomi Mi 5X Akan Dilancarkan 26 Julai Depan – Menggunakan MIUI 9

Iklan Xiaomi yang tersebar dalam artikel sebelum ini memang sahih dan akhirnya Xiaomi telah mengumumkan bahawa mereka akan mengadakan majlis pelancaran Xiaomi Mi 5X minggu hadapan bersamaan 26 Julai 2017. Penampilan ini juga akan turut disertakan dengan pengenalan sistem antaramuka terbaru MIUI 9 yang hadir dengan ciri-ciri baru.

Peranti terbaru ini akan dikuatkuasakan dengan cip pemproses Qualcomm Snapdragon 625 bersama RAM sebesar 4GB dan storan seluas 64GB turut dijana Android 7.1.1 Nougat. Kerangkan badan Mi 5X juga akan menggunakan bahan logam serta dipadankan dengan paparan skrin bersaiz 5.5 inci, beresolusi HD penuh 1080p. Harga dijangka sekitar CNY1,999 (lebih kurang RM1,268) seunit.